open-index/open-wikipedia-markdown huggingface dataset:
ദ്രൗപദി മുർമു

ആദിവാസി ഗോത്ര വിഭാഗത്തിൽ നിന്ന് ഇന്ത്യയുടെ രാഷ്ട്രപതി പദവിയിലെത്തിയ ആദ്യ വനിതയും, പ്രതിഭ പാട്ടീലിന് ശേഷം രാഷ്ട്രപതിയായ രണ്ടാമത്തെ വനിതയുമാണ് ** ദ്രൗപതി മുർമു.(ജനനം: 20 ജൂൺ 1958) **
2015 മുതൽ 2021 വരെ ജാർഖണ്ഡ് ഗവർണർ, 2000 മുതൽ 2009 വരെ ഒഡീഷ നിയമസഭാംഗം,
2000 മുതൽ 2004 വരെ സംസ്ഥാന മന്ത്രി എന്ന നിലകളിലും പ്രവർത്തിച്ചു. ഏറ്റവും കുറവ് പ്രായത്തിൽ രാഷ്ട്രപതിയായ ആദ്യ വനിതയും കൂടിയാണ് ദ്രൗപതി മുർമു. പഠിക്കാൻ വളരെ മിടുക്കിയായിരുന്ന അവർ വളരെ താഴ്ന്ന നിലയിൽ നിന്ന് കഷ്ടപെട്ടാണ്  വിദ്യാഭ്യാസം നേടിയത്.

## ജീവിതരേഖ
ഒഡീഷയിലെ മയൂർബഞ്ച് ജില്ലയിലെ  ഉപേർബേദയിലെ ഒരു സന്താളി കുടുംബത്തിൽ കർഷകനായിരുന്ന ബിർചി നാരായണൻ ടുഡുവിൻ്റെ മകളായി 1958 ജൂൺ 20ന് ജനനം.
ഉപേർബേദയിലെ പ്രൈമറി സ്കൂളിൽ നിന്ന് പ്രാഥമിക വിദ്യാഭ്യാസം നേടിയ ദ്രൗപതി ഭുബനേശ്വറിൽ ഉള്ള ഹൈസ്കൂളിൽ നിന്ന് പത്താം തരവും രമാദേവി വിമൻസ് കോളേജിൽ നിന്ന് ബി.എ. ബിരുദവും നേടി.

1979 മുതൽ 1983 വരെ ജലവിഭവ വകുപ്പിൽ ജൂനിയർ അസിസ്റ്റൻറായി പ്രവർത്തിച്ച ദ്രൗപതി 1994 മുതൽ 1997 വരെ റായിരംഗ്പൂരിലെ അർബിന്ദോ സ്കൂളിൽ അധ്യാപികയായിരുന്നു.

1997-ൽ അധ്യാപന ജോലിയിൽ നിന്ന് രാജിവച്ച് രാഷ്ട്രീയത്തിലിറങ്ങി. 
1997-ലെ പഞ്ചായത്ത് തിരഞ്ഞെടുപ്പിൽ റായിരംഗ്പൂരിൽ നിന്ന് കൗൺസിലറായി തിരഞ്ഞെടുക്കപ്പെട്ടു. സ്വതന്ത്ര സ്ഥാനാർത്ഥിയായി മത്സരിച്ച് ജയിച്ച ദ്രൗപതി 1997-ൽ ബി.ജെ.പിയിൽ ചേർന്നു.

2000-ലെ നിയമസഭ തിരഞ്ഞെടുപ്പിൽ റായ്രംഗ്പൂരിൽ നിന്ന് ബി.ജെ.പി ടിക്കറ്റിൽ ആദ്യമായി നിയമസഭാംഗമായി. 
2000 മുതൽ 2004 വരെ ഒഡീഷയിലെ ബി.ജെ.ഡി - ബി.ജെ.പി സഖ്യ സർക്കാരിലെ മന്ത്രിയായും പ്രവർത്തിച്ചു.
2004-ലെ നിയമസഭ തിരഞ്ഞെടുപ്പിൽ റായ്രംഗ്പൂരിൽ നിന്ന് വീണ്ടും നിയമസഭയിലെത്തി.
ബി.ജെ.ഡി - ബി.ജെ.പി സഖ്യം അവസാനിച്ച 2009-ലെ ലോക്സഭ തിരഞ്ഞെടുപ്പിൽ മയൂർബഞ്ചിൽ നിന്ന് മത്സരിച്ചെങ്കിലും ബി.ജെ.ഡി സ്ഥാനാർത്ഥിയോട് പരാജയപ്പെട്ടു.

2013-ൽ ബി.ജെ.പി ദേശീയ നിർവാഹക സമിതി അംഗമായ ദ്രൗപതി
2013 മുതൽ 2015 വരെ
പട്ടികജാതി മോർച്ച ഭാരവാഹിയായിരുന്നു. 
2014-ലെ നിയമസഭ തിരഞ്ഞെടുപ്പിൽ റായ്രംഗ്പൂരിൽ  നിന്ന് മത്സരിച്ചെങ്കിലും ബി.ജെ.ഡി സ്ഥാനാർത്ഥിയോട് പരാജയപ്പെട്ടു.
2015 മുതൽ 2021 വരെ ജാർഖണ്ഡ് ഗവർണറായും പ്രവർത്തിച്ചു.

## ഇന്ത്യയുടെ രാഷ്ട്രപതി

ഭരണകക്ഷിയായ എൻ.ഡി.എയുടെ രാഷ്ട്രപതി സ്ഥാനാർത്ഥിയായി മത്സരിച്ച ദ്രൗപതി മുർമു 
ഐക്യ-പ്രതിപക്ഷ സ്ഥാനാർത്ഥിയായ യശ്വന്ത് സിൻഹയെ 947 വോട്ടിന് പരാജയപ്പെടുത്തി ഇന്ത്യയുടെ 
15-മത് പ്രസിഡൻറായി തിരഞ്ഞെടുക്കപ്പെട്ടു.

** പ്രസിഡൻറ് ഇലക്ഷൻ 2022 **
* അംഗീകൃത വോട്ടർമാർ : 4809
* സാധുവായ വോട്ട് : 4754
* പോൾ ചെയ്തത് : 4701(98.89 %)
* അസാധു : 53(1.11 %)
* ദ്രൗപതി മുർമു(ബി.ജെ.പി) : 2824(64.03 %)
* യശ്വന്ത് സിൻഹ (പ്രതിപക്ഷം) : 1877(35.97 %)
* ഭൂരിപക്ഷം : 947

## അവലംബം

വർഗ്ഗം:ഇന്ത്യയിലെ വനിതാ ഗവർണർമാർ
വർഗ്ഗം:1958-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യയുടെ രാഷ്ട്രപതിമാർ
വർഗ്ഗം:ഝാർഖണ്ഡ്‌ ഗവർണ്ണർമാർ
വർഗ്ഗം:ഇന്ത്യയിലെ വനിതാ രാഷ്ട്രപതിമാർ
മെലിസ്സ ജോർജ്ജ്

**മെലിസ്സ സൂസെയിൻ ജോർജ്ജ്** ഒരു ഓസ്ട്രേലിയൻ-അമേരിക്കൻ നടിയാണ്. വെസ്റ്റേൺ ഓസ്ട്രേലിയയിലെ പെർത്തിലാണ് അവർ ജനിച്ചത്. മുൻ ദേശീയ റോളർ‌സ്കേറ്റിംഗ് ചാമ്പ്യനും മോഡലുമായ ജോർജ്ജ് ഓസ്ട്രേലിയൻ സോപ്പ് ഓപ്പറയായ *ഹോം ആന്റ് എവേയിൽ* (1993–96) ഏഞ്ചൽ പാരിഷ് എന്ന കഥാപാത്രത്തെ അവതരിപ്പിച്ചുകൊണ്ട് തൻറെ അഭിനയ ജീവിതം ആരംഭിച്ചു. അമേരിക്കയിലേക്ക് താമസം മാറിയശേഷം ജോർജ്ജ് ഡാർക്ക് സിറ്റിയിൽ (1998) അഭിനയിച്ചുകൊണ്ട് ചലച്ചിത്ര രംഗത്തെ് അരങ്ങേറ്റം നടത്തി. പിന്നീട് സ്റ്റീവൻ സോഡർബർഗിന്റെ *ദി ലൈമി* (1999), ഡേവിഡ് ലിഞ്ചിന്റെ *മൾ‌ഹോളണ്ട് ഡ്രൈവ്* (2001), *ഷുഗർ & സ്പൈസ്* (2001), *ഡൗൺ വിത്ത് ലവ്* (2003) എന്നീ ചിത്രങ്ങളിൽ അഭിനയിച്ചു.
## മുൻകാലജീവിതം
1976 ഓഗസ്റ്റ് 6 ന് പടിഞ്ഞാറൻ ഓസ്‌ട്രേലിയയിലെ പെർത്തിൽ ഒരു നഴ്‌സായ പമേലയുടെയും നിർമ്മാണത്തൊഴിലാളിയായ ഗ്ലെൻ ജോർജിന്റെയും മകളായി ജോർജ് ജനിച്ചു. അവൾ സ്കോട്ടിഷ് വംശജയാണ്. അമ്മയുടെ ഭാഗത്തുള്ള മുത്തച്ഛനായ വില്യം വാർഡ് പെർത്തിൽ നിന്ന് കടൽത്തീരത്തുള്ള റോട്ട്‌നെസ്റ്റ് ദ്വീപിൽ ജയിൽ വാർഡനായി ജോലി നോക്കിയിരുന്നു.  നാല് മക്കളിൽ രണ്ടാമത്തെയാളായ അവർ ഓപ്പറ ഗായിക ടാരിൻ ഫൈബിഗിന്റെ കസിൻ കൂടിയാണ്.

വാർ‌വിക് സീനിയർ ഹൈസ്‌കൂളിൽ പഠിച്ച ജോർജ്ജ് നൃത്തത്തിൽ താൽപര്യം വളർത്തി. ഏഴാമത്തെ വയസ്സിൽ ജാസ്, ടാപ്പ്, ബാലെ, മോഡേൺ ഡാൻസ് എന്നിവ പഠിക്കാൻ തുടങ്ങി. നൃത്തത്തോടുള്ള അവളുടെ ഉത്സാഹം ക്രമേണ കലാപരമായ റോളർ സ്കേറ്റിംഗിനോടുള്ള അഭിനിവേശമായി പരിണമിച്ചു. ഓസ്‌ട്രേലിയൻ ദേശീയ റോളർ സ്കേറ്റിംഗ് ചാമ്പ്യയായ അവർ 1989 ലും 1990 ലും ദേശീയ ചാമ്പ്യൻഷിപ്പിൽ വെങ്കല മെഡലുകൾ നേടി. 1991 ലെ ജൂനിയർ വേൾഡ് ചാമ്പ്യൻഷിപ്പിൽ വെള്ളി മെഡൽ നേടി.

## സ്വകാര്യ ജീവിതം
1998 ൽ ജോർജ് ചിലി സ്വദേശിയായ ഫർണിച്ചർ ഡിസൈനറും ചലച്ചിത്ര സംവിധായകനുമായ ക്ലോഡിയോ ഡാബെഡിനെ ബാലിയിൽവച്ച് കണ്ടുമുട്ടി. 2000 ൽ വിവാഹിതരായ അവർ 2011 ൽ തങ്ങൾ വിവാഹമോചിതരാകുന്നതായി പ്രഖ്യാപിച്ചു. 2011 ൽ ജോർജ്‌ അലോസിനയുടെ സ്ഥാപകനായ ഫ്രഞ്ച് സംരംഭകൻ ജീൻ ഡേവിഡ് ബ്ലാങ്കിനെ ഒരു ബാഫ്‌റ്റ അവാർഡ് പാർട്ടിയിൽ കണ്ടുമുട്ടി. ഇവർക്ക് റാഫോൾ (ജനനം 2014), സോളാൽ (ജനനം 2015) രണ്ട് മക്കളുണ്ട്. പാരീസിലെ അവരുടെ വീട്ടിൽവച്ചുണ്ടായ ഗാർഹിക പീഡന ആരോപണത്തെത്തുടർന്ന് 2016 സെപ്റ്റംബറിൽ ജോർജ് ബ്ലാങ്കിൽ നിന്ന് വേർപിരിഞ്ഞു. തലയ്ക്കും കഴുത്തിനും പരിക്കുകളോടെ ജോർജിനെ ആശുപത്രിയിൽ പ്രവേശിപ്പിച്ചു. ജോർജ്ജ് ഏറ്റുമുട്ടലിന് പ്രേരിപ്പിച്ചുവെന്ന് ബ്ലാങ്ക് പറഞ്ഞ ഈ സംഭവത്തിൽ ബ്ലാങ്കിനും ജോർജിനുമെതിരേ ഗാർഹിക ആക്രമണക്കുറ്റം ചുമത്തിയിരുന്നു. 

## അവലംബം

## പുറംകണ്ണികൾ

* 
* 

വർഗ്ഗം:1976-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
മിച്ചൽ സാന്റ്നർ

ന്യൂസിലൻഡിനു വേണ്ടി അന്താരാഷ്ട്ര ക്രിക്കറ്റ് മൽസരങ്ങൾ കളിക്കുന്ന ഒരു താരമാണ് **മിച്ചൽ സാന്റ്നർ**.ഒരു ഇടംകൈയൻ സ്പിന്നറും ഇടംകൈയൻ ബാറ്റ്സ്മാനുമാണ് അദ്ദേഹം. 1992 ഫെബ്രുവരി 5ന് ഹാമിൽടണിലാണ് സാന്റ്നർ ജനിച്ചത്. 2015 ജൂൺ 9ന് ഇംഗ്ലണ്ടിനെതിരെ നടന്ന ഏകദിന മൽസരത്തിലൂടെയാണ് സാന്റ്നർ ന്യൂസിലന്റിനുവേണ്ടി അന്താരാഷ്ട്ര ക്രിക്കറ്റിൽ അരങ്ങേറ്റം കുറിക്കുന്നത്. 2016 മാർച്ചിൽ  ഇന്ത്യയിൽ നടന്ന ട്വന്റി 20 ലോകകപ്പിൽ ആതിഥേയരായ ഇന്ത്യക്കെതിരെ 11 രൺസ് വഴങ്ങി നാല് വിക്കറ്റെടുത്ത് കളിയിലെ കേമനായതാണ് സാന്റ്നറുടെ അന്താരാഷ്ട്ര ക്രിക്കറ്റിലെ ഏറ്റവും മികച്ച പ്രകടനം. സാന്റ്നറുടെ ബൗളിങ് മികവിൽ ആ മൽസരത്തിൽ ന്യൂസിലൻഡ് 47 റൺസിന് ഇന്ത്യയെ പരാജയപ്പെടുത്തിയിരുന്നു. ആഭ്യന്തര ക്രിക്കറ്റിൽ നോർത്തേൺ ഡിസ്ട്രിക്ട്സ് ടീമിനുവേണ്ടിയാണദ്ദേഹം കളിക്കുന്നത്.
## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:1992-ൽ ജനിച്ചവർ
വർഗ്ഗം:ഫെബ്രുവരി 5-ന് ജനിച്ചവർ
വർഗ്ഗം:ന്യൂസിലൻഡ് ക്രിക്കറ്റ് കളിക്കാർ
വിസാരണൈ

2015 ൽ ദേശീയ ചലച്ചിത്ര പുരസ്‌കാരം നേടിയ തമിഴ് ചിത്രമാണ് 'വിസാരണൈ'. എം. ചന്ദ്രകുമാറിന്റെ 'ലോക്കപ്പ്' എന്ന നോവലിനെ അടിസ്ഥാനമാക്കിയെടുത്ത ചിത്രം 2016 ൽ ഇന്ത്യയുടെ ഔദ്യോഗിക ഓസ്‌കർ എൻട്രിയായി തിരഞ്ഞെടുക്കപ്പെട്ടിരുന്നു.  വെട്രിമാരൻ സംവിധാനം ചെയ്ത ഈ ചിത്രം പോലീസ് പീഡനമാണ് പ്രമേയമാക്കുന്നത്. ദിനേഷ്, ആനന്ദി,
സമുദ്രക്കനി, ആടുകളം മുരുഗദോസ്, മിഷ ഘോഷൽ എന്നിവരാണ് പ്രധാന അഭിനേതാക്കൾ. പോലീസ് പീഡനം, അഴിമതി പൊലീസിന്റെ ക്രൂരതകളും അഴിമതിയുമാണു ഈ ചിത്രത്തിന്റെ പ്രമേയം. 

72 ആമത് വെനീസ് ചലച്ചിത്രോത്സവത്തിൽ പ്രദർശിപ്പിച്ച ഈ ചിത്രത്തിന്  ആംനസ്റ്റി അന്തർദേശീയ പുരസ്കാരം ലഭിക്കുകയുണ്ടായി. . ഫെബ്രുവരി 5  2016 ന് റിലീസ് ചെയ്യപ്പെട്ട ചിത്രം ഏറെ ശ്രദ്ധിക്കപ്പെട്ടിരുന്നു. 

## നിർമ്മാണം
കോയമ്പത്തൂരിൽ ഓട്ടോ റിക്ഷാ ഡ്രൈവറായ എം. ചന്ദ്രകുമാറിന്റെ ലോക്കപ്പ് എന്ന നോവലാണ് ഈ ചലച്ചിത്രത്തിന്റെ അവലംബം.നടൻ ധനുഷും
വെട്രിമാരനും ചേർന്നാണ് ചിത്രം നിർമിച്ചത്. 

## പുരസ്കാരങ്ങൾ

### 63 ആമത് ദേശീയ ചലച്ചിത്ര പുരസ്കാരം
* മികച്ച തമിഴ് ഫീച്ചർ ഫിലിം
* മികച്ച സഹനടൻ (സമുദ്രക്കനി)
*  മികച്ച എഡിറ്റിങ്(കിഷോർ) 

### 89ആമത് അക്കാദമി പുരസ്കാരം
* I 2016 ൽ ഇന്ത്യയുടെ ഔദ്യോഗിക ഓസ്‌കർ എൻട്രിയായിരുന്നു.  

## അവലംബം

## പുറം കണ്ണികൾ
* 
‍

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:തമിഴ് ചലച്ചിത്രങ്ങൾ
വർഗ്ഗം:മികച്ച വിദേശചിത്രത്തിനുള്ള ഓസ്കാർ പുരസ്കാരത്തിന്‌  ശുപാർശ ചെയ്യപ്പെട്ട ചലച്ചിത്രങ്ങൾ
സിനി ജോസ്

മലയാളിയായ ഇന്ത്യൻ കായിക താരമാണ് **സിനി ജോസ് (Sini Jose).** ഹ്രസ്വദൂര ഓട്ടക്കാരിയായ സിനി 400 മീറ്ററിൽ ആണ് പ്രധാനമായുംശ്രദ്ധകേന്ദ്രീകരിക്കുന്നത്.
## ആദ്യകാല ജീവിതം
1987 മെയ് 25ന് എറണാകുളം ജില്ലയിലെ അവോലി ഗ്രാമത്തിൽ ജനിച്ചു. മുണ്ടക്കൽ ജോസ് ജോസഫ് റിതമ്മ ജോസ് എന്നിവരുടെ മകളാണ്. എറണാകുളത്ത് ഇന്ത്യൻ റെയിൽവേയിൽ ഉദ്യോഗസ്ഥയാണ്.

## കായിക ജീവിതം
2010ൽ ഡൽഹിയിൽ നടന്ന കോമ്മൺവെൽത്ത് ഗെയിംസിൽ 4 ഗുണം 400 മീറ്റർ റിലേയിൽ സ്വർണ്ണ മെഡൽ നേടി. മൻജീത് കൗർ, എസി അശ്വിനി, മൻദീപ് കൗർ എന്നിവരായിരുന്നു ടീമിലെ മറ്റു അംഗങ്ങൾ.

2010ൽ റാഞ്ചിയിൽ നടന്ന ഫെഡറേഷൻ കപ്പ് അത്‌ലറ്റിക്‌സ് 53.01 മനിറ്റിൽ 400 മീറ്റർ ഓടിയതാണ് ഇവരുടെ വ്യക്തിഗത ഇനത്തിലെ ഏറ്റവും മികച്ച സമയം. ഈ മത്സരത്തിൽ സ്വർണ്ണം നേടി. 
2010ൽ ഏഷ്യൻ ഗെയിംസിൽ 4x400 മീറ്റർ റിലേയിൽ  സ്വർണ്ണം നേടി. 2009ൽ ഏഷ്യൻ ചാംപ്യൻഷിപ്പിൽ  4ഃ400 മീറ്റർ റിലേയിൽ  വെള്ളി മെഡൽ നേടി.
2007ലെ ഏഷ്യൻ ചാംപ്യൻഷിപ്പിൽ  4ഃ400 മീറ്റർ റിലേയിൽ  സ്വർണ്ണമെഡൽ നേടി.
### വിലക്ക്
ഉത്തേജക മരുന്ന് ഉപയോഗിച്ചെന്ന് തെളിഞ്ഞതിനെ തുടർന്ന് സിനി ജോസ് അടക്കമുള്ള കായികതാരങ്ങൾക്ക് ദേശീയ ഉത്തേജക മരുന്ന് വിരുദ്ധ ഏജൻസി 2011 ജൂലൈ മുതൽ ഒരു വർഷത്തെ വിലക്ക് ഏർപ്പെടുത്തി.
ഉത്തേജകവിവാദത്തെ കുറിച്ച് അന്വേഷിക്കാനായി കേന്ദ്രസർക്കാർ നിയോഗിച്ച മുൻ ഹൈക്കോടതി ചീഫ് ജസ്റ്റിസ് മുകുൾ മുഗ്ധൽ അധ്യക്ഷനായ ഏകാംഗ സമിതിയാണ് പിന്നീട് താരങ്ങളെ കുറ്റവിമുക്തരാക്കി.

## അവലംബം

വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:ഒളിമ്പിക് സ്വർണമെഡൽ ജേതാക്കൾ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:കായികം
വർഗ്ഗം:1987-ൽ ജനിച്ചവർ
ഡോൺ ബോസ്കോ കോളേജ്, അങ്ങാടിക്കടവ്

കണ്ണൂർ യൂണിവേഴ്സിറ്റിയുടെ കീഴിലുള്ള ഒരു കോളേജ് ആണ് **ഡോൺ ബോസ്കോ കോളേജ് (Don Bosco College, Angadikadavu)**. ഈ കോളേജ് അങ്ങാടിക്കടവിലാണ് സ്ഥിതി ചെയ്യുന്നത്. ഈ കോളേജിന്റെ  സഹോദരസ്ഥാപനമായ Don Bosco Arts and Science College ഈ കോളേജിന്റെ അടുത്ത്  സ്ഥിതി  ചെയ്യുന്നു. കേരളത്തിലെ ആദ്യത്തെ NAAC Accredited സ്വാശ്രയ കോളേജാണ്.    

## പുറത്തോട്ടുള്ള കണ്ണികൾ
കോളേജിന്റെ വെബ്‌സൈറ്റ് 

വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ
അരുവിത്തുമ്പി

ഇന്ത്യ, തായ്‌ലാന്റ്, ലാവോസ്, ഇന്തോനേഷ്യ എന്നിവിടങ്ങളിൽ കാണുന്ന നിലത്തൻ കുടുംബത്തിൽ ഉള്ള ഒരു സൂചിത്തുമ്പിയാണ് **അരുവിത്തുമ്പി** .
(ഇംഗ്ലീഷ് നാമം-long-banded bluetail) താഴ്ന്ന പ്രദേശങ്ങളിലെ അരുവികളിലും തോടുകളിലുമാണ് ഇവ പ്രജനനം നടത്തുന്നത്. 

### വിവരണം
കണ്ണുകളുടെ മുകൾഭാഗം കരിനീല നിറവും കീഴ്ഭാഗത്തിന് ഇളം നീല നിറവുമാണ്.  കറുത്ത ഉരസ്സിൽ നീല വരകൾ കാണാം. ഉരസ്സിൽ ചെറിയ രണ്ട് കറുത്ത പൊട്ടുകളുണ്ട്.  കറുത്ത ഉദരത്തിന്റെ വശങ്ങൾക്ക് നീല നിറമാണ്. ഉദരത്തിന്റെ അവസാന ഖണ്ഡങ്ങൾക്ക് നീല നിറമാണ്.  പെൺതുമ്പികളുടെ ശരീരം ആൺതുമ്പികളേക്കാൾ തടിച്ചതായിരിക്കും.  ആൺതുമ്പികളും പെൺതുമ്പികളും തമ്മിൽ കാഴ്ച്ചയിൽ മറ്റ് വ്യത്യാസങ്ങളില്ല. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
എണ്ണക്കറുപ്പൻ

ചതുപ്പുകൾക്കടുത്തുള്ള ഉയരം കുറഞ്ഞ വനമേഖലകളിൽ കാണപ്പെടുന്ന പാൽത്തുമ്പി കുടുംബത്തിൽ ഉള്ള ഒരിനം സൂചിത്തുമ്പിയാണ് **എണ്ണക്കറുപ്പൻ** അഥവാ **ചതുപ്പുനർത്തകൻ** .

ഏഷ്യയിലെ ബംഗ്ലാദേശ്, ചൈന, ഹോങ്ങ്‌കോങ്ങ്, ഇന്തോനേസ്യ, ഇന്ത്യ, ശ്രീലങ്ക, ബർമ, മലേഷ്യ, ഫിലിപ്പീൻസ്, സിംഗപ്പൂർ, തായ്‌ലാന്റ്, വിയറ്റ്‌നാം എന്നിവിടങ്ങളിൽ കാണുന്നു. 

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

*Query Results 
*Singapore Odonata by Tang Hung Bun 

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
കീഴ്പ്പള്ളി

കണ്ണൂർ ജില്ലയിലെ ഇരിട്ടി താലൂക്കിലെ ആറളം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു പ്രദേശമാണു **കീഴ്പ്പള്ളി**.ഇരിട്ടി പട്ടണത്തിൽ നിന്നും 14 കിലോമീറ്റർ മാറിയാണ് ഈ ഗ്രാമം സ്ഥിതി ചെയ്യുന്നത്. പാലരിഞ്ഞാൽ ശ്രീ മഹാദേവ ക്ഷേത്രം,കീഴ്പ്പള്ളി തെരുവത്ത്  ശ്രീ മഹാഗണപതി ക്ഷേത്രം വടക്കേക്കര അയ്യപ്പക്ഷേത്രം, ചാവറ ഏലിയാസ് ചർച്ച്, കീഴ്പ്പള്ളി ജുമാ മസ്ജിദ് എന്നിവ ഇവിടെയാണ് സ്ഥിതി ചെയ്യുന്നത്.ആറളം വന്യജീവി സംരക്ഷണകേന്ദ്രവും കീഴ്പ്പള്ളിക്കടുത്തായാണ് സ്ഥിതി ചെയ്യുന്നത്. ഏഷ്യയിലെ ഏറ്റവും വലിയ ആദിവാസി സെറ്റിൽമെന്റായ ആറളം പുനരധിവാസ കേന്ദ്രത്തിലേക്കുള്ള പ്രവേശനം കീഴ്പ്പള്ളിയിലൂടെ സാധ്യമാണ്.പ്രധാനമായും കൃഷിയെയും മൃഗപരിപാലനത്തെയും വരുമാനമാർഗ്ഗമായി കരുതുന്നവരാണ് കൂടുതലും. റബ്ബർ, കുരുമുളക്, നാളികേരം, അടയ്ക്കാ എന്നിവയാണ് പ്രധാന വിളകൾ ,ഇടത്തരം ഭവനങ്ങളിലൊക്കെയും പശുക്കളെ വളർത്തി വരുന്നു.
പാലരിഞ്ഞാൽ ക്ഷേത്രത്തിന്നു സമീപത്തുള്ള കീഴ്പ്പള്ളി PHC, കീഴ്പ്പള്ളി ആയുർവേദ ഹോസ്പിറ്റൽ എന്നിവ എളുപ്പത്തിൽ എത്തിച്ചേരാവുന്ന ആരോഗ്യ കേന്ദ്രങ്ങളാണ്.
മുൻകാലങ്ങളിൽ കർണ്ണാടകയുമായി ബന്ധപ്പെട്ടിരുന്ന മലമ്പാതകൾ ചതിരൂർ ഭാഗങ്ങളിൽ കാണാവുന്നതാണ്.
ചരിത്രരേഖകൾ പരിശോധിച്ചാൽ "പള്ളി"യിൽ അവസാനിക്കുന്ന ഈ ദേശത്തിന് ബുദ്ധ/ ജൈന മതങ്ങളുമായുള്ള സ്വാധീനങ്ങൾ മനസ്സിലാക്കുവാൻ സാധിക്കും.

## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചപ്പാരം ഭഗവതി ക്ഷേത്രം

കണ്ണൂർ ജില്ലയിലെ ഒരു പ്രദേശമായ മണത്തണയിലെ പ്രധാന ക്ഷേത്രമാണ് ചപ്പാരം ഭഗവതി ക്ഷേത്രം.സപ്തമാതൃപുരം എന്ന വാക്കിൽ നിന്നാണ് ചപ്പാരം എന്ന പേരു വന്നത്.
ചുള്ളിക്കര

കാസർഗോഡ് ജില്ലയിലെ ഒരു മലയോരപട്ടണമാണ്  ചുള്ളിക്കര. കോടോം-ബേളൂർ പഞ്ചായത്തിലാണ് ഈ പട്ടണം സ്ഥിതിചെയ്യുന്നത്. കള്ളാർ, കോടോം ബേളൂർ ഗ്രാമപഞ്ചായത്തുകളുടെ സംഗമകേന്ദ്രമാണ് ഇത്.  
= പ്രധാന സ്ഥാപനങ്ങൾ=
# ജി.എൽ.പി.സ്കൂൾ ചുള്ളിക്കര
# സിണ്ടിക്കേറ്റ് ബാങ്ക് ചുള്ളിക്കര
# കേരള ബാങ്ക് ചുള്ളിക്കര
# കാർഷിക വികസന ബാങ്ക് ചുള്ളിക്കര

വർഗ്ഗം:കാസർഗോഡ് ജില്ലയിലെ വിദ്യാലയങ്ങൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
പൈസക്കരി

ലഘുചിത്രം|<span data-ve-clipboard-key="0.03251977985384902-1"> </span>
ദേവാ മാതാ കോളേജ് (പുതിയ ബ്ലോക്ക് ),പൈസക്കരി
|പകരം=പുതിയ ബ്ലോക്ക്
കണ്ണൂർ ജില്ലയിലെ  പയ്യാവൂർ ഗ്രാമപഞ്ചായത്തിലെ ഒരു ഗ്രാമമാണ് **പൈസക്കരി** (**Paisakari)**. 

## വിദ്യാഭ്യാസ സ്ഥാപനങ്ങൾ
#സെന്റ്റ് മേരീസ് യു പി സ്കൂൾ 
#ദേവാ മാതാഹയർ സെക്കണ്ടറി സ്കൂൾ 
#ദേവാ മാതാ കോളേജ്, പൈസക്കരി
#ഭഗവത് പാതാ ഐ. ടി. സി. പൈസക്കരി

## ആരാധനാലയങ്ങൾ/തീർത്ഥാടന കേന്ദ്രങ്ങൾ
ദേവാ മാതാ പള്ളീയാണ്ണ് ഇവീടത്തെ പ്രധാന ക്രിസ്ത്യൻ ആരാധനാലയം.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അങ്ങാടിക്കടവ്

കണ്ണൂർ ജില്ലയിലെ ഒരു പട്ടണമാണ് **അങ്ങാടിക്കടവ് (Angadikadavu).  **

വർഗ്ഗം:കണ്ണൂർ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
കൊളക്കാട്

കണ്ണൂർ ജില്ലയിലെ കണിച്ചാർ ഗ്രാമപഞ്ചായത്തിലെ ഒരു ചെറുഗ്രാമമാണ് **കൊളക്കാട് (kolakkad )**. മലബാറിലെ ആദൃ കുടിയേറ്റ പ്രദേശമായ പേരാവൂരിൻറെകിഴക്കുഭാഗത്തായിട്ടാണ് കൊളക്കാട് സ്ഥിതി ചെയ്യുന്നത്. 1938-39 കാലഘട്ടത്തിലാണ് കൊളക്കാട് കുടിയേറ്റ ചരിത്രം ആരംഭിക്കുന്നത്. മട്ടന്നൂരുള്ള പാറപ്രവൻ തായ്വഴിക്കാരായിരുന്നു ഇവിടുത്തെ ജന്മിമാർ. അവരുടെ വക എളമ്പാടി നടുച്ചുരം മല എന്ന സ്വത്തിൽ കൊളക്കാടും ഉൾപ്പെട്ടിരുന്നു.1938_ൽ എത്തിയ മണിയംകുളത്ത് കുടുംബവും കരിപ്പപറമ്പിൽ കുടുംബവും ആയിരുന്നു ആദൃ കുടിയേറ്റക്കാർ.1938_ഓടെ കുന്നത്തുശ്ശേരിയിൽ, അരീപ്പറമ്പിൽ, ആയിലുക്കുന്നേൽ, ആലയ്ക്കാത്തടം, മറ്റത്തിൽ, ചൊളളമ്പുഴ, കൊട്ടാരം കുന്നേൽ, ഇരുപൂളും കാട്ടിൽ,പടിഞ്ഞാറെ കൊച്ചുവീട്ടിൽ,കാരിക്കുന്നേൽ, മംഗലത്തിൽ തുടങ്ങി കുറേ കുടുംബങ്ങളെത്തി. വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ചുണ്ടകുന്ന്

കണ്ണൂർ ജില്ലയിലെ ഒരു ചെറിയ ഗ്രാമം. ചെമ്പരി-ശ്രീകണ്ഠാപുരം തമ്മില് ബന്ധിപ്പികുന്ന വഴിയിൽ ഈ ഗ്രമം.
നെല്ലിപ്പാറ

കേരളത്തിലെ കണ്ണൂർ ജില്ലയിലെ ആലക്കോട് ഗ്രാമപഞ്ചായത്തിനു കീഴിൽ സ്ഥിതി ചെയ്യുന്ന ചെറിയൊരു പ്രദേശമാണ് **നെല്ലിപ്പാറ**.
## സ്ഥാപനങ്ങൾ
പടുപ്പ്

കാസർഗോഡ്‌ ജില്ലയിലെ കരിവേടകം വില്ലേജിലെ  ഒരു ചെറുഗ്രാമം ആണ് **പടുപ്പ്(Paduppu)**.കാഞ്ഞങ്ങാട് നിന്നും 45 കിലോമീറ്ററും , കാസറഗോഡ് നിന്നും 50 കിലോമീറും അകലെ ആയി ആണ് പടുപ്പ് സ്ഥതി ചെയയുന്നത്.

## സ്കൂളുകളും കോളേജുകളും
* ജി. എൽ. പി. സ്കൂൽ, തവനത്ത്
* സാൻ-ജിയോ ഇംഗ്ലീഷ് മീഡിയം
* സഫ പബ്ലിക് സ്കൂൾ
* എ. എൽ. പി. സ്കൂൾ, ശങ്കരംപാടി
മാരാരി ബീച്ച്

ആലപ്പുഴ ജില്ലയിൽ, ആലപ്പുഴ നഗരത്തിൽ നിന്നും 11 കിലോമീറ്റർ വടക്കുമാറി മാരാരിക്കുളത്തിനടുത്ത് സ്ഥിതി ചെയ്യുന്ന ബീച്ചാണ് **മാരാരി ബീച്ച്**. ആലപ്പുഴ നഗരത്തിൽനിന്നും ആലപ്പുഴ- എറണാകുളം തീരദേശപാതയിലൂടെ 11 കിലോമീറ്റർ സഞ്ചരിച്ചാൽ മാരാരി ബീച്ചിലെത്താം. ഒരു റിസോർട്ട് ബീച്ചാണിത്. കടലിനഭിമുഖമായി  ഒരു കിലോമീറ്ററോളം നീളത്തിൽ വളർന്നു നിൽക്കുന്ന തെങ്ങിൻതോപ്പുകൾ ഇവിടുത്തെ പ്രധാന ആകർഷണമാണ്.മാരാരിക്കുളം ആണ് ഏറ്റവുമടുത്തായി സ്ഥിതി ചെയ്യുന്ന റെയിൽവെ സ്റ്റേഷൻ (1 കിലോമീറ്റർ).
## ചിത്രശാല

 
## അവലംബങ്ങൾ

വർഗ്ഗം:ആലപ്പുഴ ജില്ലയിലെ വിനോദസഞ്ചാരകേന്ദ്രങ്ങൾ
ചിത്ര കെ സോമൻ

മലയാളിയായ മധ്യദൂര ഓട്ടക്കാരിയാണ് **ചിത്ര കെ സോമൻ**. **ചിത്ര കുളത്തുമുറിയിൽ സോമൻ** എന്നാണ് പൂർണ നാമം.
400 മീറ്റർ ഓട്ടത്തിലാണ് ഇവർ പരിശീലനം നേടുന്നത്. 2004ലെ സമ്മർ ഒളിമ്പിക്്‌സ് ഗെയിംസിൽ 4 ഗുണം   400 മീറ്റർ റിലേയിൽ ഏഴാമതായി ഫിനിഷ് ചെയ്തു. 
സത്തി ഗീത, കെഎം ബീനാമോൾ രജ്‌വീന്ദർ കൗർ എന്നിവരായിരുന്നു ഈമത്സരത്തിലെ മറ്റു കായിക താരങ്ങൾ.

## ആദ്യകാല ജീവിതം

1983 ജൂലൈ 10ന് ജനനം

## നേട്ടങ്ങൾ

2006ലെ കോമൺവെൽത്ത് ഗെയിംസിൽ വെള്ളി മെഡൽ നേടി റിലേ ടീമിൽ അംഗമായിരുന്നു. 
2007 ജൂൺ 23ന് ഗുവാഹത്തിയിൽ നടന്ന ഏഷ്യൻ ഗ്രാൻഡ് പിക്‌സ് സീരിസിൽ 400 മീറ്റർ ഓട്ടത്തിൽ സ്വർണ്ണമെഡൽ നേടി. 2007 ജൂലൈയിൽ അമ്മാനിൽ നടന്ന ഏഷ്യൻ അത്‌ലറ്റിക് ചാംപ്യൻഷിപ്പിൽ വനിതകളുടെ 4 ഗുണം 400 മീറ്റർ റിലേയിൽ സ്വർണ്ണം നേടിയ ഇന്ത്യൻ ടീമിൽ അംഗമായിരുന്നു. 2008 ഫെബ്രുവരിയിൽ ദോഹയിൽ നടന്ന ഏഷ്യൻ ഇൻഡോർ ചാംപ്യൻഷിപ്പ് അത്‌ലറ്റിക്‌സിൽ വനിതകളുടെ 4 ഗുണം 400 മീറ്റർ റിലേയിൽ സ്വർണ്ണം നേടി. 
51.30 സെക്കന്റാണ് ചിത്രയുടെ ഏറ്റവും നല്ല വ്യക്തിഗത സമയം. 2004 ജൂണ്ൽ ചെന്നൈയിൽ ആണ് ഈ നേട്ടം കരസ്ഥമാക്കിയത്.

## അവലംബം

വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:ഓട്ടക്കാർ
വർഗ്ഗം:മധ്യദൂര ഓട്ടക്കാർ
വർഗ്ഗം:1983-ൽ ജനിച്ചവർ
വർഗ്ഗം:ജൂലൈ 10-ന് ജനിച്ചവർ
വർഗ്ഗം:കോമൺവെൽത്ത് ഗെയിംസിൽ മെഡൽ നേടിയവർ
വർഗ്ഗം:ഇന്ത്യയ്ക്ക് വേണ്ടി ഏഷ്യൻ ഗെയിംസ് സ്വർണമെഡൽ നേടിയവർ
വർഗ്ഗം:അതിവേഗ വനിതാ ഓട്ടക്കാർ
ഹെർബെർട്ട് ഫൊൺ കരാജൻ

ലഘുചിത്രം|Herbert von Karajan in 1938|പകരം=ഹെർബെർട്ട് ഫൊൺ കരാജൻ
<br>ബർലിൻ ഫിൽഹാർമോണിക് സംഗീതവൃന്ദത്തിന്റെ നായകനായിരുന്നു ഓസ്ട്രിയയിൽ ജനിച്ച **ഹെർബെർട്ട് ഫൊൺ കരാജൻ**.(ജ: 5 ഏപ്രിൽ 1908 – 16 ജൂലൈ1989).ഇരുപതാം നൂറ്റാണ്ടിലെ ഏറ്റവും പ്രഗല്ഭരായ യൂറോപ്യൻ ക്ലാസിക്കൽ സംഗീതത്തിലെ പ്രമാണികളിലൊരാളായി(Conductor) അദ്ദേഹത്തെ വിശേഷിപ്പിയ്ക്കുന്നുണ്ട്.

കരാജൻ നയിച്ച ജനപ്രീതിയാർജ്ജിച്ച  സംഗീതശില്പങ്ങളുടെ ഏകദേശം 200 ദശലക്ഷം റെക്കോഡുകൾ ആണ് വിറ്റുപോയത്

## ജീവിതരേഖ

ആസ്ട്രിയൻ ഹംഗറിയിലെ സാൽസ്ബുർഗിൽ ജനനം.,)ബാല്യകാലത്തുതന്നെ പിയാനോയിൽ വൈദഗ്ദ്ധ്യം നേടിവിയന്ന അക്കാദമിയിൽ പഠനംതുടർന്ന കരാജൻ യോസഫ് ഹോഫ്മാൻ, ഫ്രാൻസ് ഷാൽക്ക് എന്നിവരുമായും ചേർന്ന് അദ്ധ്യയനം തുടർന്നു.

## അവലംബം

 
Lebrecht, Norman (2007). ''The Life and Death of Classical Music: Featuring the 100 Best and 20 Worst Recordings Ever Made''. Knopf Doubleday. p. 137.ISBN 9780307487469.
## പുറംകണ്ണികൾ
* Official Herbert von Karajan website, Vienna 
* František Sláma: Part2 : Herbert von Karajan  – Conductors and a few more recollections besides
* Elaine Madlener Papers: correspondence and notes for an unfinished Karajan biography  at Newberry Library
* , ZDF, in German without subtitles
വർഗ്ഗം:1908-ൽ ജനിച്ചവർ
വർഗ്ഗം:1989-ൽ മരിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
കാതലീൻ ടർണർ

**മേരീ കാതലീൻ ടർണർ** ഒരു അമേരിക്കൻ സിനിമാ നടിയും സംവിധായികയുമാണ്. 1980 കളിൽ പുറത്തിറങ്ങിയം *Body Heat* (1981), *Romancing the Stone* (1984),*Prizzi's Honor* (1985) എന്നീ ചിത്രങ്ങൾ പ്രശസ്തങ്ങളാണ്. *Romancing the Stone* (1984),*Prizzi's Honor* (1985) എന്നീ ചിത്രങ്ങളിലെ അഭിനയത്തിന് മികച്ച അഭിനേത്രിക്കുള്ള ഗോൾഡൻ ഗ്ലോബ് അവാർഡ് നേടിയിട്ടുണ്ട്. 1980 കളുടെ ഒടുക്കവും 1990 കളുടെ ആരംഭത്തിലും. *The Accidental Tourist* (1988), *The War of the Roses* (1989), *Serial Mom* (1994),*Peggy Sue Got Married* (1986) എന്നീ ചിത്രങ്ങളിൽ അഭിനയിക്കുകയും നല്ല നടിയ്ക്കുള്ള അക്കാദമി അവാർഡ നോമിനേഷന് അർഹത നേടുകയും ചെയ്തു.

## പഴയകാല ജീവിതം
1954 ജൂണ് മാസം 19 ന് മിസോറിയിലെ സ്പ്രിംഗ് ഫീൽഡിൽ പാറ്റ്സിയുടെയും അല്ലൻ റിച്ചാർഡ് ടർണറുടെയും മകളായി ജനിച്ചു. അച്ഛൻ യു.എസ്. ഫോറിൻ സർവ്വീസിലെ ഓഫീസറായിരുന്നു. അദ്ദേഹം വളർന്നതു ചൈനയിലായിരുന്നു. 

പിതാവ് ഫോറിൻ സർവ്വീസിലായിരുന്നതിനാൽ ടർണറുടെ ബാല്യകാലം വിദേശങ്ങളിലായിരുന്നു. 1972 ൽ അമേരിക്കൻ സ്കൂൾ ഇൻ ലണ്ടനിൽ നിന്ന് ബിരുദമെടുത്തിട്ടുണ്ട്. പിതാവിന്റെ മരണത്തിനു ശേഷം കുടുംബം അമേരിക്കയിലേയ്ക്കു തിരിച്ചു വന്നു.

## അഭിനയിച്ച ചിത്രങ്ങൾ

### സിനിമ
ഡെബോറാ കെർ

**ഡെബോറാ കെർ** (**Deborah Kerr)** ഒരു സ്കോട്ടിഷ് സ്വദേശിയായ ടെലിവിഷൻ, സിനിമ അഭിനേത്രിയായിരുന്നു. 1956 ലെ *[[ദ കിംഗ് ആന്റ് ഐ]]* എന്ന ചിത്രത്തിലെ അന്ന ലിയൊണൊവിൻസ് എന്ന കഥാപാത്രമായി അഭിനയത്തിൻറെ പേരിൽ ഗോൾഡൻ ഗ്ലോബ് പുരസ്കാരം നേടിയിട്ടുണ്ട്. മികച്ച നടിക്കുള്ള ന്യൂയോർക്ക് ഫിലിം ക്രിട്ടിക്സ് സർക്കിൾ അവാർഡ് മൂന്നു തവണയാണ് അവർ നേടിയത്.

## ആദ്യകാലജീവിതം
ഡെബോറ ജെയ്ൻ കെർ-ട്രിമ്മർ 1921 സെപ്റ്റംബർ 30 ന് ഗ്ലാസ്‌ഗോയിലെ ഹിൽഹെഡിൽ കാത്‌ലീൻ റോസിന്റെയും (മുമ്പ്, സ്മെയ്ൽ), ഒന്നാം ലോകമഹായുദ്ധത്തിലെ പടയാളിയായ ക്യാപ്റ്റൻ ആർതർ ചാൾസ് കെർ-ട്രിമ്മറിന്റെയും ഏക മകളായി ജനിച്ചു. യുദ്ധത്തിൽ ഒരു കാൽ നഷ്ട്ടപ്പെട്ട അദ്ദേഹം  പിന്നീട് ഒരു നാവിക വാസ്തുശില്പിയും സിവിൽ എഞ്ചിനീയറുമായിത്തീർന്നു. ജീവിതത്തിന്റെ ആദ്യ മൂന്ന് വർഷങ്ങൾ അവൾ സമീപത്തെ പട്ടണമായ ഹെലൻസ്‌ബർഗിൽ മാതാപിതാക്കളോടും മുത്തച്ഛനോടും മുത്തശ്ശിയോടുമൊപ്പം വെസ്റ്റ് കിംഗ് സ്ട്രീറ്റിലെ ഒരു വീട്ടിൽ താമസിച്ചു. കെറിന് പിൽക്കാലത്ത് എഡ്മണ്ട് ("ടെഡി") എന്നു പേരുള്ള പത്രപ്രവർത്തകനായിത്തീർന്ന ഒരു ഇളയ സഹോദരൻകൂടിയുണ്ടായിരുന്നു. അദ്ദേഹം 2004 ൽ ഒരു റോഡപകടത്തിൽ കൊല്ലപ്പെട്ടു.

## അഭിനയിച്ച ചിത്രങ്ങൾ

വർഗ്ഗം:2007-ൽ മരിച്ചവർ
വർഗ്ഗം:1921-ൽ ജനിച്ചവർ
ജവഹർ റോസ്ഗാർ യോജന

കേന്ദ്ര സർക്കാർ ഏഴാം പഞ്ചവത്സര പദ്ധതിയുടെ കാലയളവിൽ,  1989 ഏപ്രിൽ 1ന് ആരംഭിച്ച തൊഴിൽ ഉറപ്പ് പദ്ധതിയാണ് **ജവഹർ റോസ്ഗാർ യോജന (JRY)**. അന്നത്തെ ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി ആണ് പദ്ധതി ഉദ്ഘാടനം ചെയ്തത്. ഗ്രാമീണ മേഖലയിലെ ദാരിദ്ര്യരേഖയ്ക്ക് താഴെയുള്ള കുടുംബത്തിലെ ഒരു വ്യക്തിക്ക് തൊഴിൽ ഉറപ്പ് നല്കുന്ന പദ്ധതിയാണിത്. ദേശീയ ഗ്രാമീണ തൊഴിൽ പദ്ധതിയും (NREP) ഗ്രാമീണ ഭൂരഹിത തൊഴിൽ ഉറപ്പ് പദ്ധതിയും (RLEGP) സംയോജിച്ചതാണ് ജവഹർ റോസ്ഗാർ യോജന. പദ്ധതി ചെലവ് കേന്ദ്ര-സംസ്ഥാനങ്ങൾ 80:20 എന്ന അനുപാതത്തിൽ വഹിക്കുന്നു.  30% തൊഴിൽ അവസരങ്ങൾ വനിതകൾക്ക് സംവരണം ചെയ്തിട്ടുണ്ട്.  പദ്ധതി ആസൂത്രണവും നടത്തിപ്പും ഗ്രാമപഞ്ചായത്തുകളുടെ ചുമതലയാണ്. 

ഈ പദ്ധതി 1999 ഏപ്രിൽ 1ന് ജവഹർ ഗ്രാം സമൃദ്ധി യോജനയിൽ (JGSY) ലയിച്ചു.

## അവലംബം

വർഗ്ഗം:ഇന്ത്യയുടെ സമ്പദ്‌വ്യവസ്ഥ
വർഗ്ഗം:ഭാരതസർക്കാരിന്റെ ക്ഷേമപദ്ധതികൾ
മാമ്പുഴക്കരി

ആലപ്പുഴ ജില്ലയിൽ കുട്ടനാട്ടിൽ സ്ഥിതി ചെയ്യുന്ന ഒരു ഗ്രാമമാണ് **മാമ്പുഴക്കരി**. ആലപ്പുഴ- ചങ്ങനാശേരി റോഡരികിൽ ആലപ്പുഴയിൽ നിന്നും 20 കിലോമീറ്റർ കിഴക്കുമാറിയാണ് ഈ ഗ്രാമം നിലകൊള്ളുന്നത്. വെളിയനാട് ബ്ലോക്ക് പഞ്ചായത്തിന്റെയും രാമങ്കരി ഗ്രാമപ്പഞ്ചായത്തിന്റെ ഭാഗമാണീ ഗ്രാമം. കൃഷിയാണ് ഇവിടുത്തെ ജനങ്ങളുടെ പ്രധാന വരുമാനമാർഗം. ഈ ഗ്രാമത്തിന്റെ വടക്കേ അതിരിലൂടെ പമ്പാനദി ഒഴുകുന്നു. കുട്ടനാട് വാഹനഗതാഗതവകുപ്പ് ഓഫീസ് സ്ഥിതി ചെയ്യുന്നത് മാമ്പുഴക്കരിയിലാണ്. ആലപ്പുഴ ജില്ലയിലാണ് സ്ഥിതി ചെയ്യുന്നതെങ്കിലും മാമ്പുഴക്കരിക്ക് ഏറ്റവും അടുത്തായി സ്ഥിതി ചെയ്യുന്ന പട്ടണം കോട്ടയം ജില്ലയിലെ ചങ്ങനാശേരിയാണ് (7 കി.മീ ). തിരുവല്ല(15 കി.മീ), ആലപ്പുഴ (19 കി.മീ) എന്നിവയാണ് മാമ്പുഴക്കരിക്ക് അടുത്തായി സ്ഥിതി ചെയ്യുന്ന മറ്റ് പട്ടണങ്ങൾ.
## അവലംബം
ഡാനിയേലെ ക്യാംപ്ബെൽ

**ഡാനിയേലെ ക്യാംപ്ബെൽ** ഒരു അമേരിക്കൻ നടിയാണ്. സ്റ്റാർസ്ട്രക്കിലെ ജസീക്ക ഒൾസോൺ എന്ന് കഥാപാത്രത്തിലൂടെയാണ് അവർ രംഗത്ത് ശ്രദ്ധിക്കപ്പെട്ടത്.

## ആദ്യകാലം
ഇല്ലിനോയിയിലെ ഹിൻസ്‌ഡെയ്‌ലിൽ സ്വദേശിയാണ് ക്യാമ്പ്‌ബെൽ. ജോർജാൻ, ജോൺ കാമ്പ്‌ബെൽ എന്നിവരാണ് അവളുടെ മാതാപിതാക്കൾ. അവർക്ക് ഒരു ഇളയ സഹോദരനുമുണ്ട്.

## ഔദ്യോഗികജീവിതം
*പ്രിസൺ ബ്രേക്ക്* എന്ന പരമ്പരയുടെ അഞ്ച് എപ്പിസോഡുകളിൽ അതിഥി താരമായി പ്രത്യക്ഷപ്പെട്ടുകൊണ്ടായിരുന്നു ക്യാമ്പ്‌ബെല്ലിന്റെ അരങ്ങേറ്റം*.* *ബിൽഡ്-എ-ബിയർ* വർക്ക്‌ഷോപ്പിനായി രാജ്യവ്യാപകമായി ഒരു പരസ്യത്തിൽ പ്രത്യക്ഷപ്പെട്ട അവർ 2008 ൽ പുറത്തിറങ്ങിയ *ദി പോക്കർ ഹൗസ്* എന്ന സിനിമയിൽ ഡാർല എന്ന കഥാപാത്രത്തെ അവതരിപ്പിച്ചു. 2010 ൽ, ഡിസ്നി ചാനൽ ടെലിവിഷൻ പരമ്പരയായ സെക്കെ ആന്റ് ലൂഥറിൽ ഡാനി എന്ന കഥാപാത്രമായി പ്രത്യക്ഷപ്പെടുകയും അതേ വർഷം ടെലിവിഷൻ സിനിമയായ സ്റ്റാർസ്ട്രക്കിൽ സ്റ്റെർലിംഗ് നൈറ്റിനൊപ്പം അഭിനയിച്ചു. സ്റ്റാർസ്ട്രക്ക് പുറത്തിറങ്ങിയശേഷം അവർ ഡിസ്നിയുമായി ഒരു വികസന കരാർ ഒപ്പിട്ടു. 2011 ഏപ്രിൽ 29 ന് പുറത്തിറങ്ങിയ പ്രോം എന്ന സിനിമയിൽ നിക്കോളാസ് ബ്രൌൺ, നോലൻ സോറ്റിലോ, എമി ടീഗാർഡൻ എന്നിവരോടൊപ്പം അഭിനയിച്ചു.

2013 ൽ ടെലിവിഷൻ പരമ്പരയായ ദ ഒറിജിനൽസിൽ പതിനാറുവയസ്സുള്ള ഡാവിന എന്ന ഓജസ്വിയായ മന്ത്രവാദിനിയായി അഭിനയിച്ചു. 2013 അവസാനത്തോടെ 2015 ലെ ചിത്രമായ *16 സൗത്ത്* എന്ന സിനിമയുടെ നിർമ്മാതാക്കൾ ലൂക്ക് ബെൻവാർഡിനൊപ്പം ക്യാമ്പ്ബെൽ തങ്ങളുടെ ചിത്രത്തിൽ അഭിനയിക്കുമെന്ന്  പ്രഖ്യാപിച്ചു. 2015 ഏപ്രിലിൽ, റേസ് ടു റിഡംപ്ഷൻ എന്ന സിനിമചിത്രീകരിക്കപ്പെടുകയും അതിൽ ഐഡൻ ഫ്ലവേഴ്സ്, ലൂക്ക് പെറി എന്നിവർക്കൊപ്പം ക്യാംപ്ബെൽ അഭിനയിക്കുകയും 2016 ൽ ഈ സിനിമ പുറത്തിറങ്ങുകയും ചെയ്തു. 2016 ലെ ടെലിവിഷൻ പരമ്പരയായ *SINs ൽ* എല്ലി റീഡായും 2017 ലെ ഫൈൻ ബ്രദേഴ്‌സ് നിർമ്മാണമായ *എഫ് ദി പ്രോമിൽ* മാഡി എന്ന കഥാപാത്രമായും അഭിനയിച്ചു. 2018 മാർച്ചിൽ ജെസ്സി മക്കാർട്ട്‌നിയുടെ "ബെറ്റർ വിത്ത് യു" എന്ന സംഗീത വീഡിയോയിൽ അവർ പ്രത്യക്ഷപ്പെട്ടിരുന്നു.  

2018 ൽ ഫ്രീഫോം ടെലിവിഷൻ പരമ്പരയായ ഫേമസ് ഇൻ ലവിന്റെ രണ്ടാം സീസണിൽ ക്യാമ്പ്‌ബെല്ലിന് ആവർത്തിച്ചുള്ള കഥാപാത്രമുണ്ടായിരുന്നു. 2018 ജൂണിൽ സിബിഎസ് ഓൾ ആക്സസ് ടെലിവിഷൻ നാടക പരമ്പരയായ ടെൽ മി എ സ്റ്റോറിയിൽ പ്രധാന കഥാപാത്രമായി അഭിനയിച്ചു.  

## സിനിമകൾ

## അവലംബം
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:1995-ൽ ജനിച്ചവർ
വർഗ്ഗം:ജനുവരി 30-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
ക്ലാസ് ഡോജോ

സ്കൂൾ ക്ലാസ് മുറിയിലെ പ്രവർത്തനങ്ങള് കൈകാര്യം ചെയ്യാനുള്ള (മാനേജ് ചെയ്യാൻ )ഒരു ആപ്ലിക്കേഷനാണ് **ക്ലാസ് ഡോജോ.** ഇതുവഴി അധ്യാപകർ,രക്ഷിതാക്കൾ,വിദ്യാർഥികൾ എന്നിവരെ ഒരേ ഇടത്തിൽ ബന്ധം സ്ഥാപിക്കാനും സഹായിക്കുന്നു. ക്ലാസ് മുറിയിലെ വിദ്യാർഥിയുടെ ഓരോ നല്ല വ്യവഹാരവും (പെരുമാറ്റവും) പ്രോത്സാഹിപ്പിക്കാൻ ക്ലാസ് ഡോജോ സഹായിക്കുന്നു.വിദ്യാർഥിയുടെ ഓരോ വ്യവഹാരവും നടക്കുന്ന യഥാസമയത്ത് തന്നെ അധ്യാപകൻ/ അധ്യാപിക അവ നിരീക്ഷിക്കുയും അതിന് ഉടനെ തന്നെ ഫീഡ്ബാക്ക് നൽകാനും ഈ ആപ്ലിക്കേഷൻ വഴി സാധ്യമാകുന്നു.മൊബൈൽ ഫോൺ, ടാബ്, കംപ്യൂട്ടർ ഉപയോഗിച്ച് ഇത് ക്ലാസ് മുറിക്കകത്ത് വെച്ച് തന്നെ ഫീഡ് ബാക്ക് നൽകാൻ സഹായിക്കുന്നു. ഓട്ടോമാറ്റിക്കായി സോഫ്ട് വെയർ വ്യവഹാരത്തിൻറെ സംക്ഷിപ്ത റിപ്പോർട്ട് തയ്യാറാക്കും.ഇത് രക്ഷിതാക്കൾക്കും വിദ്യാർഥികൾക്കും പങ്കുവെക്കുകയും ചെയ്യാനുള്ള സംവിധാനവുമുണ്ട്. ക്ലാസ് മുറിയിലെ വ്യവഹാരങ്ങളായ കഠിനാധ്വാനം,സംഘ പ്രവർത്തനം,സർഗാത്മകത, നിഷ്ഠ,ഉത്കണ്ഠ,നേതൃപാടവം തുടങ്ങിയ വ്യവഹാര രീതികളെല്ലാം ഇത്തരത്തിൽ രേഖപ്പെടുത്തപ്പെടുന്നു. അമേരിക്കയിലെ കാലിഫോർണിയയിലെ സാൻസ്ഫ്രാൻസിസ്കോ ആസ്ഥാനമാക്കിയുള്ള കമ്പനിയാണ് ഈ ആപ്ലിക്കേഷൻ വികസിപ്പിച്ചെടുത്തിട്ടുള്ളതും പരിപാലിക്കുന്നതും.

2011 ആഗസ്റ്റിലാണ് ക്ലാസ് ഡോജോ ലോഞ്ച് ചെയ്തത്.2012 ആഗസ്റ്റ് ആയപ്പോഴേക്കും 60 ഓളം രാജ്യങ്ങളിലായി 3.5 മില്യൺ അധ്യാപകരും വിദ്യാർഥികളും ഈ ആപ്ലിക്കേഷനിൽ അംഗമായി. ഇമേജിൻകെ 12 എന്ന സ്ഥാപനമാണ് പ്രാരംഭ പ്രവർത്തനങ്ങൾക്കുള്ള ഫണ്ട് നൽകിയത്.പിന്നീട് റോൺ കോൺവെ,മിച്ച് കൂപൂർ,ജെഫ് ക്ലാവിയർ,ജനറൽ കാറ്റലിസ്റ്റ്, പോൾ ഗാർഹം എന്നീ നിക്ഷേപകരിൽ നിന്നാണ് പ്രവർത്തന ഫണ്ട് ലഭിച്ചത്.

## ചരിത്രം
2011 ൽ സാം ചൗധരി, ലിയാം ഡോൺ എന്നിവർ സംയുക്തമായാണ് ഈ സോഫ്ട് വെയർ തയ്യാറാക്കിയത്. ശേഷം ഇവർ യുകെയിൽ നിന്ന് കാലിഫോർണിയയിലേക്ക് മാറുകയും പ്രവർത്തനമാരംഭിക്കുകയും ചെയ്തു.

## പ്ലാറ്റ് ഫോം
വെബ് ആപ്ലിക്കേഷനായി തയ്യാറായിട്ടുള്ള ക്ലാസ് ഡോജോ ഐഫോൺ ,ആൻഡ്രോയിഡ് ഫോണുകളിലും പ്രവർത്തിക്കും.

## അവാർഡുകളും അംഗീകാരങ്ങളും
* എൻബിസി ടുഡൈ വിദ്യാഭ്യാസ ഇന്നോവേഷൻ അവാർഡ് (2011)
* *ഫോർബ്സ് * "30 Under 30: Education" includes the cofounders of ClassDojo, Sam Chaudhary and Liam Don (December 2012)
* *ഫോർബ്സ്* "100 Most Promising Companies of the United States" (February 2013)
* *Fast Company*, 10 most innovative education companies in the world (2013)
* TechCrunch's Crunchie award for Best Education Startup (2015)
* Inc. "30 Under 30" includes the cofounders of ClassDojo (2015)

## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
കൊടുങ്ങൂർ

കോട്ടയം ജില്ലയിൽ പൊൻകുന്നത്തിനടുത്തായി കോട്ടയം-കുമളി റോഡിൽ സ്ഥിതി ചെയ്യുന്ന ഒരു സ്ഥലമാണ് **കൊടുങ്ങൂർ**. കോട്ടയത്തുനിന്നും 29 കിലോമീറ്റർ കിഴക്കുമാറി സ്ഥിതി ചെയ്യുന്ന കൊടുങ്ങൂർ കെ.കെ. റോഡിലെ ഒരു പ്രധാന ടൗൺ  കൂടിയാണ്. വാഴൂർ ഗ്രാമപ്പഞ്ചായത്ത് ഓഫീസ് കൊടുങ്ങൂരിൽ സ്ഥിതിചെയ്യുന്നു. പ്രശസ്ത തീർഥാടനകേന്ദ്രമാണ് കൊടുങ്ങൂർ ദേവീക്ഷേത്രം. പിടിയാനകളെ മാത്രം എഴുന്നെള്ളിപ്പിന് ഉപയോഗിക്കുന്ന ക്ഷേത്രമാണിത്. പത്തനംതിട്ട ലോക്സഭാ മണ്ഡലത്തിലാണ് കൊടുങ്ങൂർ സ്ഥിതി ചെയ്യുന്നത്. പൊൻ‌കുന്നം (10 കി.മി), കാഞ്ഞിരപ്പള്ളി (16 കി.മി) കോട്ടയം (29കി.മി) ചങ്ങനാശേരി(30 കിമി) എന്നിവയാണ് അടുത്തുള്ള പട്ടണങ്ങൾ.
## അവലംബം


വർഗ്ഗം:കോട്ടയം ജില്ലയിലെ പട്ടണങ്ങൾ
ഊഴം (ചലച്ചിത്രം)

ജിത്തു ജോസഫ് തിരക്കഥയെഴുതി സംവിധാനം ചെയ്ത് 2016ൽ പുറത്തിറങ്ങിയ മലയാളചലച്ചിത്രമാണ് **ഊഴം**. പൃഥ്വിരാജ് കേന്ദ്രകഥാപാത്രത്തെ അവതരിപ്പിക്കുന്ന ഈ ചിത്രം നിർമ്മിച്ചിരിക്കുന്നത് ജി. ജോർജ്ജ്, ആന്റ്റോ പടിഞ്ഞാറേക്കര എന്നിവർ ചേർന്നാണ്. ബാലചന്ദ്രമേനോൻ, ദിവ്യ പിള്ള, നീരജ് മാധവ്, ജയപ്രകാശ് തുടങ്ങിയവരാണ് മറ്റു പ്രധാന വേഷങ്ങളിലെത്തുന്നത്. പ്രതികാരകഥ പറയുന്ന ഈ ത്രില്ലർ ചിത്രത്തിന്റെ ഛായാഗ്രഹണം നിർവഹിച്ചിരിക്കുന്നത് ഷാംദത് സൈനുദ്ദീൻ ആണ്. 2016 സെപ്തംബർ 8 ന് ഊഴം പ്രദർശനത്തിനെത്തി.
## കഥ
സൂര്യയുടെ (പൃഥ്വിരാജ് സുകുമാരൻ) കുടുംബാംഗങ്ങളുടെ കാതഖർക്കെതിരെയുള്ള പ്രതികാരകഥയാണിത്.ആത്മാർത്ഥമായി ജോലിചെയ്യുന്ന ഉദ്യോഗസ്ഥനും ഹെൽത്ത് ഇൻസ്പെക്ടർ കൃഷ്ണമൂർത്തിയുടെ (ബാലചന്ദ്ര മേനോൻ) മകനായ സൂര്യ യുഎസ്-ൽ ഒരു പൊളിക്കൽ വിദഗ്ദ്ധനായി പ്രവർത്തിക്കുന്നു. സഹോദരിയുടെ വിവാഹനിശ്ചയത്തിനായി അദ്ദേഹം ജന്മനാട്ടിലേക്ക് മടങ്ങുന്നു. യുഎസിൽ തിരിച്ചെത്തിയ ശേഷം, തന്റെ സഹോദരിയുമായി വീഡിയോ ചാറ്റ് ചെയ്യുമ്പോൾ, വീഡിയോ ചാറ്റിലൂടെ സൂര്യ ചില ഗുണ്ടകൾ തന്റെ കുടുംബത്തെ മുഴുവൻ കൊലപ്പെടുത്തിയത് കാണുന്നു. ഈ വിനാശകരമായ സംഭവം അവനെ വിറപ്പിക്കുന്നു. അതേ ദിവസം തന്നെ അദ്ദേഹത്തിന്റെ പ്രതിശ്രുത വധു ഗായത്രിയുടെ (ദിവ്യ പിള്ള) സഹോദരൻ (കിഷോർ സത്യ),പോലീസ് സൂപ്രണ്ട് കൊല്ലപ്പെടുന്നു. ഒരു മുൻ സോഫ്റ്റ്വെയർ എഞ്ചിനീയറായ സൂര്യയും ദത്തെടുത്ത സഹോദരൻ അജ്മലും (നീരജ് മാധവ്), ഗായത്രി എന്നിവരും ഒരു ഫാർമസ്യൂട്ടിക്കൽ കമ്പനിയുടെ സി.ഇ.ഒയ്ക്കെതിരെ പ്രത്യേക വൈദഗ്ദ്ധ്യം കൊണ്ട് എതിരാളികൾക്കെതിരെ പ്രതികാരം ചെയ്യാൻ പുറപ്പെട്ടു.
## അഭിനയിച്ചവർ
*പൃഥ്വിരാജ് - സൂര്യ കൃഷ്ണമൂർത്തി
*ജയപ്രകാശ് - വിൽഫ്രഡ് മാർക്കസ്
*ദിവ്യ പിള്ള - ഗായത്രി
*നീരജ്  മാധവ് - അജ്മൽ
*ബാലചന്ദ്രമേനോൻ -കൃഷ്ണമൂർത്തി
*പശുപതി - ക്യാപ്റ്റൻ
*രസ്ന പവിത്രൻ - ഐശ്വര്യ
*ഇർഷാദ്- എസ്.പി.മുഹമ്മദ്
*കിഷോർ സത്യ - പാർത്ഥസാരഥി
*സീത
*ടോണി ലൂക്ക് -ആൻഡ്രൂ വിൽഫ്രഡ് മാർക്കസ്
*ആൻസൺ പോൾ - എഡ്വിൻ വിൽഫ്രഡ് മാർക്കസ്

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2016-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ
ചോല രാത്തവള

പശ്ചിമഘട്ടതദ്ദേശവാസിയായ ഒരു തവളയാണ് **ചോല രാത്തവള** അഥവാ **Anamallai Night Frog, Deccan night frog, Deccan wrinkled frog) ** . ഐ യു സി എൻ പട്ടികപ്രകാരമുള്ള പരിപാലന സ്ഥിതി വംശനാശ സാദ്ധ്യതയുള്ള ജീവികൾ എന്നാണ്. തമിഴ്‌നാട്ടിലും കെരളത്തിലും കാണുന്നു. നനവാർന്ന ഉയരം കുറഞ്ഞ ഉഷ്ണമേഖലാ വനങ്ങളിലും പുഴയിലും മലങ്കാടുകളിലും കണ്ടുവരുന്നു. ആവാസവ്യവസ്ഥയുടെ നാശത്താൽ വംശനാശഭീഷണിയിലാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
സെബാസ്റ്റ്യൻ സേവ്യർ

മലയാളിയായ നീന്തൽ താരമാണ് **സെബാസ്റ്റ്യൻ സേവ്യേർ - Sebastian Xavier .** ഒരു പതിറ്റാണ്ടിൽ ഏറെ കാലം ഇന്ത്യയിലെ ഏറ്റവും വേഗതയേറിയ നീന്തൽ താരമായിരുന്നു ഇദ്ദേഹം. 
1998 മുതൽ 2009 വരെ 11 വർഷം 50 മീറ്റർ ഫ്രീസ്റ്റൈൽ നീന്തലിൽ ദേശീയ റെക്കോർഡ് ഇദ്ദേഹത്തിന്റെ പേരിലായിരുന്നു. 22.89 സെക്കന്റുമായിരുന്നു ഇദ്ദേഹത്തിന്റെ റെക്കോർഡ് സമയം.

## ജീവിത രേഖ
1970 ഫെബ്രുവരി 10ന് ആലപ്പുഴ ജില്ലയിലെ എടത്വയിൽ ജനിച്ചു. എടത്വ സെന്റ് അലോഷ്യസ് ഹൈസ്‌കൂളിൽ പഠനം. സെന്റ് അലോഷ്യസ് കോളേജിൽ പഠിക്കുന്ന സമയത്ത് നീന്തൽ മത്സരങ്ങളിൽ സജീവമായി. പിന്നീട് ഇന്ത്യൻ റെയിൽവേയിൽ ജീവനക്കാരനായി.  മുൻ ഇന്ത്യൻ കായിക താരം മോളി ചാക്കോയെ വിവാഹം ചെയ്തു. ഇരുവരും സതേൺ റെയിൽവേയിൽ ഉദ്യോഗസ്ഥരാണ്.

## നേട്ടങ്ങൾ
1996ൽ അറ്റലാന്റയിൽ നടന്ന ഒളിമ്പിക് ഗെയിംസിലും രണ്ട് ഏഷ്യൻ ഗെയിംസിലും നിരവധി സൗത്ത് ഏഷ്യൻ ഗെയിംസിലും പങ്കെടുത്തു. സൗത്ത് ഏഷ്യൻ ഗെയിംസ്, സൗത്ത് ഏഷ്യൻ ചാംപ്യൻഷിപ്പ്, ഏഷ്യ പസഫിക് മീറ്റ്‌സുകളിൽ നിന്നായി 36 സ്വർണ്ണ മെഡലുകൾ നേടി.
2001ൽ അർജുന അവാർഡ് നൽകി രാജ്യം ആദരിച്ചു.

## അവലംബം

വർഗ്ഗം:കായികം
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:1970-ൽ ജനിച്ചവർ
മൺറോ ലൈറ്റ്ഹൗസ്, പള്ളം

ലഘുചിത്രം|മൺറോലൈറ്റ്|കണ്ണി=Special:FilePath/മൺറോ_ലൈറ്റ്_പള്ളം-കോട്ടയം.jpg

കോട്ടയം ജില്ലയിലെ പള്ളം ഗ്രാമത്തിൽ സ്ഥിതിചെയ്യുന്ന ഒരു വിളക്കുമരമാണ്. മൺറോലൈറ്റ് ഹൗസ്. പഴുക്കാനിലയിലെ വിളക്കുമരം അഥവാ മൺറോലൈറ്റ് ഹൗസ്. കോട്ടയം ടൗണിൽ നിന്നും ഏകദേശം 8 കിലോമീറ്റർ ദൂരെ പള്ളം കരിമ്പുംകാല ബോട്ട് ജെട്ടിയിൽ നിന്നും ഏതാണ്ട് അര കിലോമീറ്റർ മാറിയാണ് ഇത് സ്ഥിതി ചെയ്യുന്നത്.  ബ്രിട്ടീഷ് റസിഡന്റായിരുന്ന കേണൽ മൺറോയുടെ ഓർമ്മയ്കാണ് ഈ വിളക്കുമരം സ്ഥാപിക്കപ്പെട്ടത്.  

## ചരിത്രം
1858ൽ മൺറോയുടെ മരണശേഷം, 1859 ൽ അന്നത്തെ റെസിഡൻറ് സായിപ്പിൻറെ നിർദ്ദേശപ്രകാരം ദിവാൻ ടി. മാധവറാവു, 1810-1819 കാലഘട്ടത്തിൽ തിരുവിതാംകൂറിൻ്റെയും കൊച്ചിയുടെയും ദിവാനായിരുന്നു കേണൽ ജോൺ മൺറോയുടെ സ്മരണക്കായി കോട്ടയത്തെയും ആലപ്പുഴയിലെയും കായലിൽ കിഴക്കുപടിഞ്ഞാറായി നേർരേഖയിൽ വിളക്കുമരങ്ങൾ നിർമ്മിക്കാനുള്ള ഉത്തരവ് നൽകി. വേമ്പനാട്ട് കായലിന്റെ തീരത്ത് പള്ളം കരയിൽ മീനച്ചിലാറും കൊടുരാറും സംഗമിക്കുന്ന പഴുക്കാനിലയിൽ 1874 ഓട് കൂടി സ്ഥാപിച്ചതാണ് ഈ വിളക്കുമരം. കേണൽ മൺറോയുടെ സ്മരണാർത്ഥം സ്ഥാപിച്ചതിനാൽ ഈ വിളക്കുമരം പിന്നീട് മൺറോലൈറ്റ് എന്ന് അറിയപ്പെട്ടു.

## വിവരണം
മുപ്പത്തഞ്ച് അടിയോളം ഉയരം വരുന്ന ഇരുമ്പ് സ്തൂപത്തിനു മുകളിലാണ് വിളക്ക് സ്ഥാപിച്ചിരിക്കുന്നത്. പ്രകാശത്തിനായി മണ്ണെണ്ണ വിളക്കായിരുന്നു അക്കാലത്തു ഉപയോഗിച്ചിരുന്നത്. വിളക്കിനു മുമ്പിൽ ഉറപ്പിച്ചിരുന്ന ലെൻസിൽ കൂടി പ്രകാശം വളരെ ദൂരം വരെ എത്തിയിരുന്നു. ഈ പ്രകാശം ആലപ്പുഴയിൽ നിന്ന് പുറപ്പെട്ട് വേമ്പനാട്ടു കായൽ ഇറങ്ങുന്ന വള്ളങ്ങൾക്കും ബോട്ടുകൾക്കും കോട്ടയത്തേക്കുള്ള വഴികാട്ടിയായി ഏറെക്കാലം നിലകൊണ്ടു. ലൈറ്റ് ഹൗസിനു മുകളിൽ നിന്നാൽ ആലപ്പുഴ നഗരത്തിലെ പ്രകാശം രാത്രിയിൽ കാണാവുന്നതാണ്.  

ഒന്നര നൂറ്റാണ്ടോളം വള്ളങ്ങൾക്കും തെക്കു നിന്നുള്ള ബോട്ടുകൾക്കും മൺറോ ലൈറ്റ് വഴി കാട്ടിയിരുന്നു. എറണാകുളം, ആലപ്പുഴ, കോട്ടയം വഴി ഉണ്ടായിരുന്ന ജലമാർഗമുള്ള ചരക്കു ഗതാഗതത്തിന്റെ ഒരു ഓർമയും തെളിവുമായി ഇന്നും തല ഉയർത്തി ഇപ്പോളും കായലിനെ നോക്കി നിൽക്കുന്നു. 

## റഫറൻസുകൾ
മോളി ചാക്കോ

ഇന്ത്യയിലെ ഒരു വനിതാ കായിക താരമാണ് **മോളി ചാക്കോ.** കേരളത്തിൽ നിന്നുള്ള ഇവർ മധ്യ ദൂര ഓട്ടക്കാരിയാണ്. 1994 ഒക്ടോബർ 10ന് 3000 മീറ്റർ ഓട്ടത്തിൽ 9 മിനിറ്റ് 6.42 സെക്കന്റ് എന്ന ദേശീയ റെക്കോർഡ് മോളിയുടെ പേരിലാണ്. 1994ൽ 1500 മീറ്ററിലും ഇവർ ദേശീയ റെക്കോഡ് സ്ഥാപിച്ചിരുന്നു, 4 മിനിറ്റ് 12.01 സെക്കന്റ് എന്ന റെക്കോഡ് പിന്നീട് 1999 ഓഗസ്റ്റിൽ സുനിത റാണി തകർത്തിരുന്നു. 
മുൻ ഇന്ത്യൻ നീന്തൽ താരം സെബാസ്റ്റ്യൻ സേവ്യറെയാണ് മോളി ചാക്കോ വിവാഹം ചെയ്തിരിക്കുന്നത്. ഇരുവരും സതേൺ റെയിൽവേയിൽ ഉദ്യോഗസ്ഥരാണ്.

## ആദ്യകാല ജീവിതം
1969 മെയ് 15ന് കേരളത്തിൽ ജനനം. 1994 ഡിസംബർ 26ന് വിവാഹിതയായി. 

## അവലംബം

വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:1969-ൽ ജനിച്ചവർ
ഹെൻട്രി റൈഡർ ഹഗ്ഗാർഡ്

**സർ ഹെൻട്രി റൈഡർ** **ഹഗ്ഗാർഡ്**   (; 22 ജൂൺ 1856 - 14 മെയ് 1925) സാഹസിക കഥാരംഗത്ത് പ്രവർത്തിച്ചിരുന്ന ഒരു ഇംഗ്ലീഷ് എഴുത്തുകാരനായിരുന്നു. പ്രധാനമായും ആഫ്രിക്കയും ലോസ്റ്റ് വേൾഡും പശ്ചാത്തലമാക്കിയ ഒരു സാഹിത്യവിഭാഗത്തിന് തുടക്കമിട്ട വ്യക്തിയായിരുന്നു അദ്ദേഹം. ബ്രിട്ടീഷ് സാമ്രാജ്യത്തിലുടനീളം കാർഷിക പരിഷ്കരണത്തിലും അദ്ദേഹം പങ്കാളിയായിരുന്നു. 

## ആദ്യകാലം
പൊതുവെ എച്ച്. ഹഗ്ഗാർഡ്, അല്ലെങ്കിൽ റൈഡർ ഹഗ്ഗാർഡ് എന്നറിയപ്പെടുന്ന ഹെൻ‌റി റൈഡർ‌ ഹാഗാർ‌ഡ് നോർഫോക്കിലെ ബ്രാഡൻഹാമിൽ ഒരു ബാരിസ്റ്ററായ സർ വില്യം മെയ്ബോം റൈഡർ ഹാഗാർഡിനും എഴുത്തുകാരിയും കവിയത്രിയുമായ എല്ല ഡോവെട്ടന്റേയും പത്ത് മക്കളിൽ എട്ടാമത്തെ കുട്ടിയായി ജനിച്ചു. അദ്ദേഹത്തിന്റെ പിതാവ് റഷ്യയിലെ സെന്റ് പീറ്റേഴ്‌സ്ബർഗിൽ ബ്രിട്ടീഷ് മാതാപിതാക്കൾക്ക് ജനിച്ചു. റെവറന്റ് എച്ച്. ജെ. എബ്രഹാമിന്റെ കീഴിൽ പഠിക്കാനായി ഹാഗാർഡിനെ ആദ്യം ഓക്സ്ഫോർഡ്ഷയറിലെ ഗാർസിംഗ്ടൺ റെക്ടറിയിലേക്ക് അയച്ചിരുന്നു, എന്നാൽ വിവിധ സ്വകാര്യ വിദ്യാലയങ്ങളിൽനിന്ന് ബിരുദം നേടിയ മൂത്ത സഹോദരന്മാരിൽ നിന്ന് വ്യത്യസ്തമായി പിന്നീട് അദ്ദേഹം ഇപ്സ്‌വിച്ച് ഗ്രാമർ സ്കൂളിൽ ചേർന്നു. കാരണം, അദ്ദേഹത്തെ അത്ര മതിപ്പില്ലാത്ത ഒരാളായി കണക്കാക്കിയ പിതാവിന് ചെലവേറിയ സ്വകാര്യ വിദ്യാഭ്യാസം നിലനിർത്താൻ മേലിൽ കഴിയില്ലായിരുന്നു. ആർമി പ്രവേശന പരീക്ഷയിൽ പരാജയപ്പെട്ടതിന് ശേഷം ബ്രിട്ടീഷ് ഫോറിൻ ഓഫീസിലേക്കുള്ള പ്രവേശന പരീക്ഷയ്ക്ക് തയ്യാറെടുക്കാൻ ലണ്ടനിലെ ഒരു സ്വകാര്യ ക്രാമറിലേക്ക് അദ്ദേഹത്തെ അയച്ചിരുന്നു. ലണ്ടനിലെ തന്റെ രണ്ടുവർഷത്തെ താമസത്തിനിടെ അദ്ദേഹം മാനസിക പ്രതിഭാസങ്ങളെക്കുറിച്ച് പഠിക്കാൻ താൽപ്പര്യമുള്ള ആളുകളുമായി ബന്ധപ്പെട്ടു.

## നോവലുകൾ

വർഗ്ഗം:വിക്ടോറിയൻ നോവലിസ്റ്റുകൾ
വർഗ്ഗം:1856-ൽ ജനിച്ചവർ
വർഗ്ഗം:1925-ൽ മരിച്ചവർ
ടാകിൻ

കിഴക്കൻ ഹിമാലയത്തിൽ കാണുന്ന വംശനാശഭീഷണി നേരിടുന്ന ഒരു ജീവിയാണ് **ടാകിൻ** (; *ബുഡോർകാസ് ടാക്സികളർ Budorcas taxicolor*; ). മിഷ്മി ടാകിൻ (*B. t. taxicolor*); സുവർണ്ണ ടാകിൻ (*B. t. bedfordi*);  ടിബറ്റൻ ടാകിൻ (*B. t. tibetana*); ഭൂട്ടാൻ ടാകിൻ (*B. t. whitei*) എന്നിങ്ങനെ നാല് ഉപജാതികളാണുള്ളത്. പണ്ട് മസ്ക്ഓക്സ് എന്ന ജീവിക്കൊപ്പം ഓവിബോവിനി എന്ന ഗോത്രത്തിലാണ് ടാകിനെ ഉൾപ്പെടുത്തിയിരുന്നതെങ്കിലും അടുത്ത കാലത്തായി നടന്ന മൈറ്റോകോൺഡ്രിയൽ ഗവേഷണങ്ങൾ കാണിക്കുന്നത് ഈ ജീവിക്ക് *[[Ovis|ഓവിസ്]]* (ആടുകൾ) എന്ന ഗോത്രത്തിനോടാണ് കൂടുതൽ അടുപ്പമെന്നാണ്. കാഴ്ചയ്ക്ക് മസ്ക്ഓക്സ് എന്ന ജീവിയോടുള്ള സാമ്യം കൺവേർജന്റ് പരിണാമത്താലുണ്ടായതാണ്. ഇത് ഭൂട്ടാനിലെ ദേശീയമൃഗമാണ്.

## അവലംബം
യു.വിമൽ കുമാർ

മലയാളിയായ ബാഡ്മിന്റൺ താരമാണ് **യു. വിമൽ കുമാർ (U. Vimal Kumar).** 1988ലും 1989ലും ഇന്ത്യൻ നാഷണൽ ബാഡ്മിന്റൺ ചാംപ്യൻഷിപ്പിൽ പങ്കെടുത്തു.  ഇന്ത്യയുടെ മുഖ്യ ദേശീയ പരിശീലകനായി സേവനം അനുഷ്ടിച്ചു.

## നേട്ടങ്ങൾ
1983ലും 1984ലും ഫ്രഞ്ച് ഓപ്പൺ ബാഡ്മിന്റണിൽ ചാംപ്യനായി. 1988, 1991 വർഷങ്ങളിൽ വെൽഷ് ഇന്റർനാഷണൽ ബാഡ്മിന്റൺ ചാംപ്യൻഷിപ്പിൽ വിജയിയായി. 1992ലെ ബാർസിലോണിയ ഒളിമ്പിക്‌സിൽ ഇന്ത്യയെ പ്രതിനിധീകരിച്ചു പങ്കെടുത്തു. ലോക റാങ്കിൽ ആദ്യ 20ൽ ഇടംപിടിച്ചിരുന്നു. വിവിധ വർഷങ്ങളിൽ ഇന്ത്യൻ ബാഡ്മിന്റൺ ടീമിന്റെ മുഖ്യ പരിശീലകനായി സേവനം അനുഷ്ടിച്ചു. 2006 മുതൽ പ്രകാശ് പദുകോൺ ബാഡ്മിന്റൺ അക്കാദമിയുടെ ഡയറക്ടാറായി. സൈന നേവാൾ, പാരുപ്പള്ളി കശ്യപ് എന്നിവരുടെ പരിശീലകനാണ്.

## അവലംബം

വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
വർഗ്ഗം:കായികം
വർഗ്ഗം:1962-ൽ ജനിച്ചവർ
എ.രാധിക സുരേഷ്

മലയാളിയായ അന്തർദേശീയ ടേബിൾ ടെന്നീസ് താരമാണ് **എ. രാധിക സുരേഷ്.** **അമ്പിക രാധിക സുരേഷ്** എന്നാണ് മുഴുവൻ പേര്.
ടേബിൾ ടെന്നീസ് താര കുടുംബത്തിൽ ജനിച്ചു. സഹോദരൻ ആർ. രാജേഷ് മുൻ സംസ്ഥാന ചാംപ്യനാണ്. പിതാവ് കെ.ആർ. പിള്ള തമിഴ്‌നാട്, കേരള സംസ്ഥാന ചാംപ്യനായിരുന്നു. 
10ആം വയസ്സിൽ സ്റ്റേറ്റ് സബ് ജൂനിയർ മത്സരത്തിൽ വിജയിയായി. 1986മുസഫർ പുരിൽ നടന്ന ദേശീയ സബ് ജൂനിയർ മത്സരത്തിൽ വിജയിയായി. 1989ൽ ഇൻഡോറിൽ നടന്ന ടേബിൾ ടെന്നീസ് മത്സരത്തിൽ ജൂനിയർ ക്രൗൺ ആയി.1995ൽ പോണ്ടിച്ചേരിയിൽ നടന്ന വനിതാ ടെബിൾ ടെന്നീസിൽ വിജയിച്ചു.
1996ൽ അറ്റ്‌ലാന്റയിൽ നടന്ന ഒളിമ്പിക്‌സിൽ ഇന്ത്യയെ പ്രതിനിധീകരിച്ചു. 

## നേട്ടങ്ങൾ

1991, 1993, 1995 എന്നീ വർഷങ്ങളിൽ ലോക ചാംപ്യൻഷിപ്പിൽ പങ്കെടുത്തു. ഇതേ വർഷങ്ങളിൽ കോമൺവെൽത്ത് ഗെയിംസിലും ഇന്ത്യയെ പ്രതിനിധീകരിച്ചു. 1990, 1992, 1994 വർഷങ്ങളിൽ ഏഷ്യൻ ചാംപ്യൻഷിപ്പിൽ പങ്കെടുത്തു. 
1991ൽ നടന്ന കോമൺവെൽത്ത് ചാംപ്യൻഷിപ്പിൽ വെള്ളി മെഡൽ നേടിയ ഇന്ത്യൻ ടീമിൽ അംഗമായിരുന്നു. 1991ൽ കോളംബോയിൽ നടന്ന സൗത്ത് ഏഷ്യൻ ഫെഡറേഷൻ ഗെയിംസിൽ മൂന്ന് സ്വർണ്ണ മെഡൽ നേടി. വ്യക്തിഗത, ഡബിൾ, ടീം ഇനത്തിലുമാണ് സ്വർണ്ണം നേടിയത്. 
1993ൽ ധാക്കയിൽ നടന്ന ഇതേ മത്സരത്തിലും ഈ വിജയം ആവർത്തിച്ചു.
ഇന്ത്യൻ ഓയിൽ കോർപ്പറേഷനിൽ കസ്റ്റമർ സർവ്വീസ് എക്‌സിക്യുട്ടീവ് ആയി ജോലി ചെയ്യുന്നു. കൊച്ചിയിലെ കടവന്ത്രയിൽ കെ.ആർ പിള്ള ടേബിൾ ടെന്നീസ് അക്കാദമി എന്ന പേരിൽ പരിശീലനം കേന്ദ്രം നടത്തുന്നു.

## പുരസ്‌കാരം

2015ൽ ഒളിമ്പ്യൻ സുരേഷ് ബാബു സ്മാരക ഒളിമ്പ്യൻ അവാർഡ് ലഭിച്ചു.

## അവലംബം

വർഗ്ഗം:കായികം
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
മാളവിക സരുക്കായ്

ഭാരതീയയായ ഭരതനാട്യം നർത്തകിയും കോറിയോഗ്രാഫറുമാണ് **മാളവിക സരുക്കായ്** . 2002 ൽ സംഗീത നാടക അക്കാദമി പുരസ്കാരവും, 2003-ൽ പത്മശ്രീ പുരസ്കാരവും ലഭിച്ചു.

## ജീവിതരേഖ
1959-ൽ തമിഴ്നാട്ടിൽ ജനിച്ചു. ഏഴു വയസു മുതൽ തഞ്ചാവൂർ ശൈലി പിൻതുടർന്നിരുന്ന കല്യാണ സുന്ദരം പിള്ളയുടെയും രാജരത്തിനത്തിന്റെയും പക്കൽ നൃത്തം പഠിച്ചു തുടങ്ങി. കേളു ചരൺ മഹാപാത്രയുടെയും രമണി രഞ്ജൻ ജേനായുടെയും അടുത്ത് ഒഡീസിയും പരിശീലിച്ചു. 12 ആം വയസിൽ മുംബൈയിൽ അരങ്ങേറ്റം കുറിച്ചു. ഇന്ത്യയിലും വിദേശത്തും നിരവധി വേദികളിൽ ഭരതനാട്യം അവതരിപ്പിച്ചു.  ലിങ്കൺ സെന്റർ ഫോർദ പെർഫോമിംഗ് ആർട്സ്, ന്യൂയോർക്ക്, ജോൺ ഓഫ് കെന്നഡി സെന്റർ ഫോർ പെർഫോമിംഗ് ആർട്സ് തുടങ്ങിയ ഇടങ്ങളിലെല്ലാം നൃത്തം അവതരിപ്പിച്ചു.  ഇവരുടെ ജീവിതം 'സമർപ്പണം' എന്ന പേരിൽ ഡോക്യുമെന്ററിയായി ചിത്രീകരിക്കപ്പെട്ടിട്ടുണ്ട്.  ഡാൻസിംഗ് എന്ന പേരിൽ ബി.ബി.സി. യും ഒൻപതു മണിക്കൂർ ദൈർഘ്യമുള്ള ടെലിവിഷൻ ചിത്രം നിർമ്മിച്ചിട്ടുണ്ട്.  *<nowiki/>'ദ അൺസീൻ സീക്വൻസ് - എക്സ്പ്ലോറിംഗ് ഭരതനാട്യം ത്രൂ ദ ആർട്ട് ഓഫ് മാളവിക സരുക്കായ്'എന്ന പേരിൽ മറ്റൊരു ഡോക്യുമെന്ററിയും ഇവരെക്കുറിച്ചിട്ടുണ്ട്*.

## പുരസ്കാരങ്ങൾ
2002 ൽ കേന്ദ്ര സംഗീത നാടക അക്കാദമി പുരസ്കാരവും തമിഴ്നാട് സർക്കാരിൽ നിന്ന് കലൈമാമണി പുരസ്കാരവും ലഭിച്ചു. മൃണാളിനി സാരാഭായ് പുരസ്കാരം, നൃത്ത്യചൂഡാമണി ബിരുദം, സൻസ്കൃതി അവാർഡ്, ഹരിദാസ് സമ്മേളൻ അവാർഡ് എന്നിവയും ലഭിച്ചിട്ടുണ്ട് . 2003 ൽ പത്മശ്രീ പുരസ്കാരം ലഭിച്ചു.

## അവലംബം

## പുറം കണ്ണികൾ
* 
* 
* 
വർഗ്ഗം:1959-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
സലാല മൊബൈൽസ്

ദുൽഖർ സൽമാൻ നായകനായി അഭിനയിച്ച് 2014-ൽ പുറത്തിറങ്ങിയ ഒരു മലയാളചലച്ചിത്രമാണ് **സലാല മൊബൈൽസ്**. ഈ ചിത്രത്തിൽ നസ്രിയ നസീം ആണ് നായികാ കഥാപത്രത്തെ അവതരിപ്പിച്ചത്.
## കഥാസംഗ്രഹം
ഒരു മൊബൈൽ ഷോപ്പ് സ്വന്തമായി സ്ഥാപിക്കാൻ അമ്മാവൻ സഹായിച്ചതിൽ അഫ്സൽ സന്തോഷവാനാണ്. എന്നിരുന്നാലും, അഴഗർസാമി അദ്ദേഹത്തിന് വൈറസ് ബാധിച്ച മൊബൈൽ ആപ്ലിക്കേഷൻ സമ്മാനിക്കുമ്പോൾ കാര്യങ്ങൾ അപ്രതീക്ഷിതമായി മാറുന്നു.
## അഭിനേതാക്കൾ
* ദുൽഖർ സൽമാൻ - അഫ്സൽ 
* നസ്രിയ നസീം - ഷഹാന 
* സന്താനം - അഴഗർസാമി 
* ജേക്കബ് ഗ്രിഗറി - ബിനോയ് 
* അൻവർ ഷെരീഫ് - അബ്ദുൽ മനാഫ് 
* സിദ്ദിഖ് - അജയ് ചാക്കോ IPS 
* ഗീത - സഫിയുമ്മ 
* നാരായണൻകുട്ടി - രാമചന്ദ്രൻ പി.സി. 
* ടിനി ടോം - വേണു മാഷ് 
* മാമുക്കോയ - മമ്മദ് 
* ജോസ് - സലാഉദ്ദീൻ 
* S.P.Sreekumar - ഹരി, അഫ്സലിന്റെ സുഹൃത്ത് 
* രമേഷ് പിഷാരടി - ഷാജഹാൻ 
* അഞ്ജു ശശി - ഒരു പ്ലസ് ടു വിദ്യാർത്ഥി 
* ജനാർദ്ദനൻ - കൊടങ്ങി 
* രവീന്ദ്രൻ - ഹവാല ഡീലർ 
* നിർമ്മൽ പാലാഴി 
* വി. കെ. ശ്രീരാമൻ (ശബ്ദ കഥാപാത്രം) - ഷഹാനയുടെ വേർപിരിഞ്ഞ പിതാവ് 
* കുഞ്ഞൻ - മുന്ന
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
ഫെയർബാങ്ക്സ്

**ഫെയർബാങ്ക്സ്** അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു പ്രധാന പട്ടണമാണ്. അലാസ്ക ഉൾനാടൻ മേഖലയിലെ ഏറ്റവു വലിയ പട്ടണവുമാണിത്. ഫെയർബാങ്ക്സ് ഒരു ഹോം റൂൾ പട്ടണവും ഫെയർബാങ്ക്സ നോർത്ത് സ്റ്റാർ ബറോയുടെ ആസ്ഥാനവുമാണ്.  2014 ലെ കണക്കുകൾ പ്രകാരം ഈ പട്ടണത്തലെ ജനസംഖ്യ 32,469 ആയിരുന്നു. പട്ടണം ഉൾപ്പെടെ, ഫെയർബാങ്ക്സ നോർത്ത് സ്റ്റാർ ബോറോയിലെ ആകെ ജനസംഖ്യ 99,357 ആണ്. ഇതനുസരിച്ച് ഫെയർബാങ്ക്സ് പട്ടണം, ആങ്കറേജ് കഴിഞ്ഞാൽ ഏറ്റവും കൂടുതൽ ജനങ്ങൾ അധിവസിക്കുന്ന യു.എസിലെ രണ്ടാമത്തെ മെട്രോപോളിറ്റൻ മേഖലയാണ്. ആങ്കറേജ് നഗരത്തിന് 358 മൈൽ വടക്കായാണ് ഇത് സ്ഥിതിചെയ്യുന്നത്. ഫെയർബാങ്ക് സിറ്റി "ദ ഗോൾഡൻ ഹാർട്ട് ഓഫ് അലാസ്ക" എന്ന അപരനാമത്തിൽ അറിയപ്പെടുന്നു. 1902 ൽ ഇവിടെ സ്വർണ്ണ ശേഖരം കണ്ടുപിടിച്ചിരുന്നു.

## ചരിത്രം
ഫെയർബാങ്ക്സ് നിലനിൽക്കുന്ന പ്രദേശത്ത് ഒരു ശാശ്വതമായ അലാസ്കൻ തദ്ദേശീയ താമസകേന്ദ്രമില്ലായിരുന്നെല്ലെങ്കിൽക്കൂടി ആയിരക്കണക്കിന് വർഷങ്ങളായി അത്തബാസ്കൻ ജനത ഈ പ്രദേശം ഉപയോഗിച്ചുവന്നിരുന്നു. യൂണിവേഴ്സിറ്റി ഓഫ് അലാസ്ക ഫെയർബാങ്ക്സ് സ്ഥിതിചെയ്യുന്ന ഭൂഭാഗത്തു നടത്തിയ ഒരു പുരാവസ്തു ഉത്ഘനനത്തിൽ ഈ  സൈറ്റിൽനിന്ന് ഏകദേശം 3,500 വർഷം പഴക്കമുള്ള ഒരു തദ്ദേശീയ ക്യാമ്പ് കണ്ടെത്തിയിരുന്നു. ഈ സൈറ്റിൽനിന്നു ശേഖരിച്ച തെളിവുകളുടെ അടിസ്ഥാനത്തിൽ പ്രദേശത്തെ തദ്ദേശീയ പ്രവർത്തനങ്ങൾ കാലാനുസൃതമായി വേട്ടയാടുന്നതിനും മത്സ്യബന്ധനത്തിനും മാത്രമായിട്ടായിരുന്നുവെന്ന് അനുമാനിക്കപ്പെട്ടു. ഇതുകൂടാതെ, ഫോർട്ട് വെയ്ൻ റൈറ്റിന് സമീപത്തുള്ള പുരാവസ്തുഗവേഷണ സൈറ്റുകൾ 10,000 വർഷംവരെ പഴക്കമുള്ളതാണ് വെളിവാക്കപ്പെട്ടു. യൂണിവേഴ്സിറ്റി ഓഫ് അലാസ്ക ഫെയർബാക്സ് സൈറ്റിൽ നിന്നും കുഴിച്ചെടുത്ത അമ്പിൻമുനകൾ ഏഷ്യയിൽനിന്നു കണ്ടെടുത്ത സമാന വസ്തുക്കളുമായി പൊരുത്തപ്പെട്ടതിൽനിന്നു വ്യക്തമാകുന്നത് വടക്കേ അമേരിക്കയിലേയ്ക്കുള്ള മനുഷ്യ വ്യാപനം ഒരു ലാന്റ് ബ്രിഡ്ജ് വഴിയാണെന്ന ആദ്യത്തെ തെളിവുകൾ നൽകിയിരുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:അലാസ്കയിലെ പട്ടണങ്ങൾ
മിലി

രാജേഷ് പിള്ള " സംവിധാനം ചെയ്ത 2015-ൽ പുറത്തിറങ്ങിയ "നായിക-കേന്ദ്രിത*   മലയാളചലച്ചിത്രമാണ് *'മിലി.''' അമല പോൾ പ്രധാനകഥാപത്രമായി അഭിനയിച്ചതിൽ  നിവിൻ പോളിയാണ് നായകവേഷം ചെയ്തത്. . നിവിൻ,അമല എന്നിവരെ കൂടാതെ സനുഷ, രോഹിണി തുടങ്ങിയവരും ചിത്രത്തിൽ അഭിനയിച്ചിട്ടുണ്ട്.
## ഇതിവൃത്തം
അന്തർമുഖിയായ, ആത്മവിശ്വാസം കുറഞ്ഞ, ചെറിയകാര്യങ്ങൾക്ക് തളർന്ന് പോകുന്ന ഒരു കുട്ടിയെ സുഹൃത്ത്, ചേച്ചി പോലുള്ളവർ ചേർന്ന് സ്വന്തം കാലിൽ നിൽക്കാൻ പ്രാപ്തയാക്കുന്ന കഥ.
## താരനിര

## പാട്ടരങ്ങ്
ഗാനങ്ങൾ :ഹരിനാരായണൻ
ഈണം :  ഗോപി സുന്ദർ
- 

## അവലംബം

## ബാഹ്യ ലിങ്കുകൾ
* 
## ഫിലിം കാണൂക

മിലി (2015)

വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
ഡോർഡെന്മ ബുദ്ധപ്രതിമ

ബുദ്ധ ശാക്യമുനിയുടെ ഭൂട്ടാനിലുള്ള ഒരു ഭീമാകായ വെങ്കല പ്രതിമയാണ് **ഗ്രേറ്റ് ബുദ്ധ ഡോർഡെന്മ** എന്നറിയപ്പെടുന്ന പ്രതിമ. ഭൂട്ടാനിലെ രാജാവായ ജിഗ്മെ സിൻഗ്യെ വാങ്ചുക് എന്ന രാജാവിന്റെ 60-ആം പിറന്നാളിനോടനുബന്ധിച്ച്  2015 സെപ്റ്റംബർ 25-നാണ് ഇതിന്റെ നിർമ്മാണം പൂർത്തിയായത്. പ്രതിമ സ്ഥാപിച്ചിരിക്കുന്ന പീഠത്തിനുള്ളിൽ വെങ്കലത്തിൽ നിർമിച്ച് സ്വർണ്ണത്തിൽ പൊതിഞ്ഞ ഒരു ലക്ഷം ചെറിയ ബുദ്ധപ്രതിമകൾ സ്ഥാപിക്കപ്പെടും. പതിമൂന്നാമത് ഡേസി ഡ്രൂക് ആയിരുന്ന ഷെറാബ് വാങ്ചുക്കിന്റെ കൊട്ടാരമായിരുന്ന കുൻസെൽ ഫോഡ്രാങിന്റെ അവശിഷ്ടങ്ങൾ സ്ഥിതി ചെയ്തിരുന്ന സ്ഥലത്താണ് പ്രതിമ സ്ഥാപിച്ചിരിക്കുന്നത്. ഭൂട്ടാന്റെ തലസ്ഥാനമായ തിംഫുവിലേയ്ക്ക് തെക്കുനിന്ന് പ്രവേശിക്കാനുള്ള പാതയെ നോക്കിയിരിക്കുന്ന വിധമാണ് പ്രതിമയുടെ സ്ഥാനം. 169 അടി (51.5 മീറ്റർ) ഉയരമുള്ള ഈ പ്രതിമ ലോകത്തിലെ ഏറ്റവും വലിയ ബുദ്ധപ്രതിമകളിൽ ഒന്നാണ്. 2010 ഒക്റ്റോബറിൽ പൂർത്തീകരിക്കാനാണ് ഉദ്ദേശിച്ചിരുന്നതെങ്കിലും  നിർമ്മാണം വൈകുകയുണ്ടായി

47 ദശലക്ഷം അമേരിക്കൻ ഡോളർ ചിലവിൽ ചൈനയിലെ നാൻജിങ്ങിലെ ഏറോസൺ കോർപ്പറേഷൻ ആണ് പ്രതിമ നിർമിച്ചത്. പദ്ധതിയുടെ ആകെച്ചെലവ് 100 ദശലക്ഷം അമേരിക്കൻ ഡോളർ വരുമെന്ന് കണക്കാക്കപ്പെടുന്നു.

പ്രതിമയ്ക്ക് ചുറ്റും 943.4 ഏക്കർ വനം ഉൾക്കൊള്ളുന്ന കുൻസെൽ ഫോഡ്രാങ് നേച്ചർ പാർക്ക് സ്ഥിതിചെയ്യുന്നു.

## ഇതും കാണുക
*ഉയരമനുസരിച്ചുള്ള പ്രതിമകളുടെ പട്ടിക

## അവലംബം

http://www.kuenselonline.com/buddha-dordenma-consecrated/

## പുറത്തേയ്ക്കുള്ള കണ്ണികൾ
*ബുദ്ധ ഡോർഡെന്മ ഇമേജ് ഫൗണ്ടേഷൻ
*2005-ലെ കുൻസെർ പത്രവാർത്ത

വർഗ്ഗം:ബുദ്ധപ്രതിമകൾ
പാറൊ തക്ത്സാങ്

കടുവയുടെ കൂട് (ടൈഗേഴ്സ് നെസ്റ്റ്) എന്നറിയപ്പെടുന്ന **തക്ത്സാങ് പാൽഫഗ് മൊണാസ്റ്ററിയുടെ** സാധാരണയായി വിളിക്കപ്പെടുന്ന പേരാണ് **പാറൊ തക്ത്സാങ്** (ദ്സോങ്ഖ:  སྤ་གྲོ་སྟག་ཚང་ *spa phro stag tshang* / *spa gro stag tshang*). ഹിമാലയൻ ബുദ്ധമതത്തിലെ ഒരു പ്രധാന പുണ്യസ്ഥലവും ക്ഷേത്രസമുച്ചയവുമാണിത്. ഭൂട്ടാനിലെ പാറൊ താഴ്വരയിലെ ഒരു മലഞ്ചരിവിലാണ് ഇത് സ്ഥിതിചെയ്യുന്നത്. എട്ടാം നൂറ്റാണ്ടിൽ ഗുരു പദ്മസംഭവ മൂന്ന് വർഷവും മൂന്ന് മാസവും മൂന്ന് ആഴ്ചയും മൂന്ന് ദിവസവും മൂന്ന് മണിക്കൂറും ധ്യാനിച്ചതായി കരുതപ്പെടുന്ന തക്സങ് സെൻഗെ സംഡപ് എന്ന ഗുഹ സ്ഥിതിചെയ്യുന്ന സ്ഥലത്ത് ക്ഷേത്രസമുച്ചയം ആദ്യമായി പണിഞ്ഞത് 1692-ലാണ്. ഭൂട്ടാനിൽ  ബുദ്ധമതം സ്ഥാപിച്ചതായി കരുതപ്പെടുന്ന വ്യക്തിയാണ് പദ്മസംഭവ. ഇദ്ദേഹം ഭൂട്ടാനിലെ പ്രധാന ആരാധനാമൂർത്തിയാണ്. ഇദ്ദേഹം ധ്യാനിച്ചതായി കരുതപ്പെടുന്ന പതിമൂന്ന് കടുവമടകളിൽ ഏറ്റവും പ്രശസ്തമാണ് പാറൊ തക്ത്സാങ്.

## ഭൂമിശാസ്ത്രം

പാറൊ നഗരത്തിന്  വടക്കാണ് ഇത് സ്ഥിതി ചെയ്യുന്നത്. സമുദ്രനിരപ്പിന് 3120 മീറ്റർ മുകളിലാണ് ക്ഷേത്രസമുച്ചയം. മലയുടെ താഴ്വാരത്തിൽ നിന്ന് 900 മീറ്റർ മുകളിൽ പാറൊ നദിയുടെ വലതുവശത്തായാണ് ഇത്.]). മൊണാസ്റ്ററിയിലേയ്ക്ക് പല വഴികളുണ്ട്. പല ദിവസങ്ങളിലും കെട്ടിടസമുച്ചയം മേഘാവൃതമായിരിക്കും.

## അവലംബം

## കൂടുതൽ വായനയ്ക്ക്
* *Guide to Taktshang: Restored Taktshang*, Department of Culture, Thimphu, Bhutan 2005. ISBN 99936-617-1-6
* *Seeds of Faith: A Comprehensive Guide to the Sacred Places of Bhutan* vol. 1, pp.&nbsp;121–125, KMT Publishers, Thimphu, Bhutan 2008. ISBN 99936-22-42-7
* 

## പുറത്തേയ്ക്കുള്ള കണ്ണികൾ
* 

വർഗ്ഗം:ഭൂട്ടാൻ - അപൂർണ്ണലേഖനങ്ങൾ
അലാസ്കയിലെ പട്ടണങ്ങൾ

അമേരിക്കൻ ഐക്യനാടുകളിലെ ഒരു സംസ്ഥാനമാണ് അലാസ്ക. 2014 ഒക്ടോബറിലെ കണക്കനുസരിച്ച് 148 പട്ടണങ്ങളാണ് അലാസ്കയിലുള്ളത്. 1959 ജനുവരി 3-നാണ് സംസ്ഥാനം നിലവിൽ വന്നത്. 1867 വരെ അലാസ്ക റഷ്യയുടെ ഭാഗമായിരുന്നു. ആ വർഷം, 72 ലക്ഷം ഡോളർ വിലയ്ക്ക്‌ അമേരിക്ക റഷ്യയിൽനിന്നും അലാസ്ക്ക വാങ്ങുകയാണുണ്ടായത്. 1959-ൽ സംസ്ഥാന‍പദവി ലഭിക്കുംവരെ ഇത് ഒരു കേന്ദ്രഭരണപ്രദേശമായിരുന്നു. 2010-ലെ അമേരിക്കൻ ഐക്യനാടുകളിലെ സെൻസസ്‍ അനുസരിച്ച് 570,640.95 സ്ക്വയർ മൈൽ (1,477,953.3 km2) വിസ്തീർണ്ണമുള്ള അലാസ്കയിലെ ജനസംഖ്യ വെറും 710,231 മാത്രമാണ്. ഏറ്റവും കുറഞ്ഞ ജനസംഖ്യയുള്ള അമേരിക്കയിലെ നാലാമത്തെ സംസ്ഥാനം കൂടിയാണ് അലാസ്ക. 2014 ഒക്ടോബറിലെ കണക്കനുസിരിച്ച് സംയോജിപ്പിക്കപ്പെട്ട 148 നഗരങ്ങൾ, സ്വയം ഭരണാധികാരമുള്ള 4 മുനിസിപ്പാലിറ്റികൾ (ഈ വലിയ 4 മുനിസിപ്പാലിറ്റികളെ ബറോകൾ  എന്നു വിളിക്കപ്പെടുന്നു), 19 ഒന്നാംതരം പട്ടണങ്ങൾ, 115 രണ്ടാം തരം പട്ടണങ്ങൾ എന്നിവ അലാസ്കയിലുണ്ട്. 2010-ലെ കണക്കുകളനുസരിച്ച് മൊത്തം ഭൂവിഭാഗത്തിന്റെ 2.1 ശതമാനം മാത്രമാണ് ഏകീകരിക്കപ്പെട്ട ഈ നഗരങ്ങൾ ഉൾക്കൊള്ളുന്നത്, പക്ഷേ ജനസംഖ്യയുടെ 69.92 ശതമാനം ഈ 2.1 ശതമാനം ഭാഗത്തു ജീവിക്കുന്നു. ഏകീകരിക്കപ്പെട്ട നാലു മുനിസിപ്പാലിറ്റികളിൽ ഓരോന്നും 1,700 സ്ക്വയർ മൈല് (4,400 km2) വലിപ്പമുള്ളവയാണ്. മററു രണ്ടു ഇടത്തരം നഗരങ്ങൾക്ക് 100 സ്ക്വയർ മൈൽ (260 km2) വിസ്തീർണ്ണമുണ്ട്. ഇവയിൽ ഉനലാസ്ക **([[ഉനലാസ്ക, അലാസ്ക|Unalaska]])** എന്ന നഗരം ഡച്ച് തുറമുഖം കൂടി ഉൾപ്പെട്ടതാണ്. വാൽഡെസ് **(Valdez)** നഗരം ട്രാൻസ്-അലാസ്കൻ പൈപ്പ് ലൈൻ സിസ്റ്റത്തിൻറെ അതിരുവരെ വ്യാപിച്ചു കിടക്കുന്നു. വലിയ 4 കോർപ്പറേഷനുകൾക്കും സ്വയം ഭരണാധികാരമുണ്ട്.

## സംയോജിത നഗരങ്ങൾ

Anchorage1.jpg|alt=ആങ്കറേജ് നഗരത്തിൻറെ ചക്രവാളം|ആങ്കറേജ് നഗരത്തിൻറെ ചക്രവാള ദൃശ്യംആങ്കറേജ്, അലാസ്കയിലെ ഏറ്റവും വലിയ നഗരം
Fairbanks05.jpg|alt=ഫെയർബാങ്ക്സ് നഗരം|-നഗരമദ്ധ്യം ഫെയർബാങ്ക്സ്, അലാസ്കയിലെ രണ്ടാമത്തെ വലിയ നഗരം
Ehedaya juneau birdeye.jpg|alt=ആകാശ ദൃശ്യം |ജുന്യൂ നഗരത്തിൻറെ ആകാശ ദൃശ്യം, അലാസ്കയുടെ തലസ്ഥാനവും മൂന്നാമത്തെ വലിയ നഗരവും
Sitka.jpg|alt= ഗൾഫ് ഓഫ് അലാസ്കയിൽ നിന്നുള്ള സിറ്റ്കയുടെ ദൃശ്യം|ഗൾഫ് ഓഫ് അലാസ്കയിൽ നിന്നുള്ള സിറ്റ്കയുടെ ദൃശ്യം, റഷ്യൻ അമേരിക്കയുടെ പഴയ തലസ്ഥാനം
Ketchikan AK - intersection.jpg|alt=-നഗരമദ്ധ്യം- കെറ്റ്ച്ചിക്കാൻ|നഗരമദ്ധ്യം- കെറ്റ്ച്ചിക്കാൻ, അലാസ്കയിലെ നിലവിലുള്ള ആദ്യത്തെ സംയോജിത നഗരം


;Notes

## വിഷയാനുബന്ധം

## മറ്റ് ഉറവിടങ്ങൾ

* 
*Division of Community and Regional Affairs, Alaska Department of Commerce, Community and Economic Development
:*Local Government On-Line, Division of Community and Regional Affairs, Alaska Department of Commerce, Community and Economic Development
::*
::*
*
അമുദൻ

**അമുദൻ .ആർ.പി (Amudhan R. P.)** ( (പുഷ്പം രാമലിങ്കം അമുദൻ),ഡോക്കുമെന്ററി സംവിധായകനും മാധ്യമ ആക്റ്റിവിസ്റ്റും ആയ ഇദ്ദേഹം  1971 ൽ  ജനിച്ചു പ്രാദേശിക യുവജനങ്ങളുടെ കൂട്ടായ്മയിൽ  മറുപക്കം എന്ന മാധ്യമ ആക്റ്റിവിസ്റ്റ് സംഘം രൂപീകരിച്ചു. തുടർന്ന് ഡോക്കുമെന്ററികൾ നിർമ്മിച്ച് ,മധുരയിലും സമീപ പ്രദേശങ്ങളിലും ഫിലീം  ഫെസ്റ്റിവലുകൾ സംഘടിപ്പിച്ച് അത്തരം സിനിമകൾ  പ്രദർശിപ്പിച്ചു, ചർച്ചകളും വർക്ക്ഷോപ്പുകളും  നടത്തി.1997 മുതൽ ഡോക്കുമെന്ററി സിനിമകൾ സംവിധാനം ചെയ്തു തുടങ്ങി . ജാതീയതയേയും ന്യൂക്ലിയാർ റേഡിയേഷനേയും കുറിച്ചുള്ള മൂന്നു സിനിമകൾ ഉൾപ്പെട്ട രണ്ട് ട്രയോളജികളാണ് ഇവയിൽ പ്രധാനപ്പെട്ടവ2005 ലെ വൺ ബില്ലിഅൺ ഐസ് ഫിലീം ഫെസ്റ്റിവലിൽ 'ഷിറ്റ്' എന്ന സിനിമ ഏറ്റവും മികച്ച സിനിമയായി തിരഞ്ഞെടുക്കപ്പെട്ടു. '2006 ലെ MIIF ലെ ദേശീയ ജൂറി പുരസ്കാരവും ഈ സിനിമ നേടി 

മധുര ഇന്റെർനാഷണൽ ഡോക്കുമെന്ററി ഫിലീംഫെസ്റ്റിവൽ 1998 ൽ സംഘടിപ്പിച്ചതും  ഇപ്പോഴും തുടരുന്നതും അമുദന്റെ നേതൃത്വത്തിലാണ് . .

## സിനിമകൾ: സംവിധാനം
# *ലീലാവതി* (Enfejar) (1996) - ഡോക്കുമെന്ററി
# *തീവ്രവാദികൾ* (Terrorists) (1997) - ഡോക്കുമെന്ററി
# *തൊടരും തിസവാച്ചി* (Direction to go) (2001) - ഡോക്കുമെന്ററി ലഘുചിത്രം
# *കാവേരി പഡിഗൈ* (Cauvery Delta) (2002- ഡോക്കുമെന്ററി ലഘുചിത്രം
# *പീ*(Shit) (2003) - ഡോക്കുമെന്ററി ലഘുചിത്രം
# *മയന കുറിപ്പുകൾ* (Notes from the Crematorium) (2005) -  ഡോക്കുമെന്ററി ലഘുചിത്രം
# 'വന്ദേ മാതരം- എ ഷിറ്റ് വേർഷൻ - a shit version - മ്യൂസിക് വീഡിയോ
# സെന്തമിൾ നടനം പോതിനിലെ  - മ്യൂസിക് വീഡിയോ
# *സെറിപ്പു*(Footwear) (2006) -ദീർഘ ഡോക്കുമെന്ററി
# *ദ റോഡ്' (2008) - ഡോക്കുമെന്ററി ലഘുചിത്രം*
# *നൈറ്റ് ലൈഫ്*(2008)  -ഡോക്കുമെന്ററി ലഘുചിത്രം
# 'റേഡിയേഷൻ സ്റ്റോറീസ് പാർട്ട് 1 : മണവാളക്കുറിച്ചി ഡോക്കുമെന്ററി -
# 'റേഡിയേഷൻ സ്റ്റോറീസ് പാർട്ട് 2 കൽപ്പാക്കം - ഡോക്കുമെന്ററി
# ബ്രോക്കൺ വോയ്സ് - ഡോക്കുമെന്ററി
# 'റേഡിയേഷൻ സ്റ്റോറീസ് പാർട്ട് 3:കൂടംകുളം - ദീർഘ ഡോക്കുമെന്ററി
# 'തൊടരും നീതി കൊലൈകൾ - ദീർഘ ഡോക്കുമെന്ററി
# മെർക്കുറി ഇൻ മിസ്റ്റ്-ഡോക്കുമെന്ററി
# ഹേയ് മിസ്റ്റർ ഗാന്ധി,ലീവ് ദ ഇന്ത്യൻസ് എലോൺ, Leave the Indians Alone! - ഡോക്കുമെന്ററി
# ഡോളർ സിറ്റി-ദീർഘ ഡോക്കുമെന്ററി 

## അവാർഡുകൾ
അമുദന് ലഭിച്ച അവാർഡുകൾ:
* മികച്ച ചിത്രം,വൺ ബില്ല്യൺ ഐസ്ഫിലീം ഫെസ്റ്റിവൽ 2005.
* നാഷണൽ ജൂറി അവാർഡ് 9 ആമത് മുംബൈ ഇന്റെർനാഷനൽ ഫിലീംഫെസ്റ്റിവൽ2006, 

## References

## External links
* Amudhan R P's blog
* Amudhan R P's filmography 
* Amudhan R P's page in ucfilms.in 
* The Hindu news-site article(2010) on Amudhan R P
* The Hindu newspaper article(2009) on Amudhan R P
* The Hindu newspaper article(2006) on Amudhan R P 
* Lucy Merchant's article on Amudhan R P
* [Wiki page about his film(Foot Wear) screening](http://www.wiki.indianfolklore.org/index.php?title=Screening_5;_Seruppu_(Foot_Wear)_by_R.P.Amudhan/) 

### Videos
* Stories Part 01: Manavalakurichi (full film)
* Trailer of the documentary,Shit
* Trailer of the documentary,Notes from the Crematorium
* Trailer of the documentary, Radiation Stories Part 01 Manavalakurichi
* Trailer of the documentary, Radiation Stories Part 03 Koodankulam

വർഗ്ഗം:1971-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ